গলার কাঁটা লাখ কোটি টাকার খেলাপি ঋণ\n৯ জানুয়ারি, ২০২২, ১:০০ অপরাহ্ণ অফবিট প্রিন্ট করুন\nসাহেব-বাজার ডেস্ক : নানা উদ্যোগ ও ছাড় দিয়েও খেলাপি ঋণের লাগাম টানা যাচ্ছে না। বাংলাদেশ ব্যাংকের সর্বশেষ তথ্যানুযায়ী, ২০২১ সালের সেপ্টেম্বর শেষে ব্যাংক খাতে খেলাপি ঋণ ফের এক লাখ কোটি টাকা ছাড়িয়ে গেছে। তবে প্রকৃত খেলাপি ঋণের পরিমাণ এর দ্বিগুণেরও বেশি। এর মধ্যে প্রায় ৯০ শতাংশ আবার মন্দমানের খেলাপি ঋণ। আর মন্দমানের খেলাপি ঋণের বিপরীতে শতভাগ প্রভিশন সংরক্ষণ করতে হয় ব্যাংকগুলোকে। তাই এই লাখ কোটি টাকার বেশি খেলাপি ঋণ ব্যাংকগুলোর গলার কাঁটা হয়ে দাঁড়িয়েছে।\nযদিও আন্তর্জাতিক মুদ্রা তহবিলের (আইএমএফ) হিসাবে, বাংলাদেশের খেলাপি ঋণের প্রকৃত পরিমাণ প্রায় আড়াই লাখ কোটি টাকা। এর মধ্যে আদালতের স্থগিতাদেশ, পুনঃতফসিল ও ‘রাইট অফ’ (ঋণ অবলোপন) ঋণও রয়েছে। সম্প্রতি ঢাকা সফরকালে খেলাপি ঋণ নিয়ে উদ্বেগও প্রকাশ করেছে সংস্থাটি।\nঅর্থনীতিবিদরা বলছেন, বারবার ঋণখেলাপিদের সুবিধা ও ছাড় দেওয়াটা ইতিবাচক কিছু বয়ে আনছে না। বরং সরকারের এই নমনীয় নীতিতে তারা পার পেয়ে যাচ্ছেন। আবার যে ঋণগুলো পুনঃতফসিলের মাধ্যমে নিয়মিত করা হচ্ছে, কিছুদিন পরে সেটা আবারও খেলাপি হয়ে যাচ্ছে। আর এই খেলাপি ঋণই অর্থনীতিকে ঝুঁকির মুখে ফেলছে।\nবাংলাদেশ ব্যাংকের সাবেক গভর্নর ড. সালেহউদ্দিন আহমেদ মনে করেন, খেলাপি ঋণ কমিয়ে আনার ক্ষেত্রে সরকারের রাজনৈতিক সদিচ্ছার অভাব রয়েছে।\nতিনি বলেন, ‘এখানে মূল দুর্বলতা হলো- খেলাপি ঋণ নিয়ে বাংলাদেশ ব্যাংক থেকে যেসব নির্দেশনা দেওয়া হয়, সেগুলো পরিপালন হয় না। ঋণখেলাপিরা যেসব সুযোগ চায়, সেটাই আবার দেওয়া হয়। খেলাপিদের বিরুদ্ধে কঠোর অবস্থানে না গিয়ে এভাবে বারবার সুবিধা ও ছাড় দেওয়া মোটেও ঠিক হচ্ছে না। এর ফলে তাদের মধ্যে এ ধারণা জন্মেছে যে, চাইলেই সুবিধা পাওয়া যায়। অন্যদিকে, ব্যাংকগুলোরও খেলাপি ঋণ আদায়ে যথেষ্ট তৎপরতার অভাব রয়েছে। আবার তদন্ত করে কোনো কিছু পাওয়া গেলেও ব্যবস্থা নেওয়া হয় না, এটাও অত্যন্ত দুঃখজনক। বাংলাদেশ ব্যাংক শক্ত না হলে, সুশাসন প্রতিষ্ঠান করা না গেলে এবং সর্বোপরি সরকারের সদিচ্ছার ঘাটতি থাকলে খেলাপি হওয়ার প্রবণতা বাড়তেই থাকবে।’\n২০১৯ সালে অর্থমন্ত্রীর দায়িত্ব নিয়েই আ হ ম মুস্তফা কামাল জানিয়েছিলেন, খেলাপি ঋণ আর এক টাকাও বাড়বে না; ধীরে ধীরে কমবে। এর পরেই খেলাপি ঋণ নগদ আদায়ে জোর দেওয়ার পরিবর্তে বিভিন্ন ছাড়ের পথ উন্মুক্ত করা হয়। অর্থমন্ত্রীর নির্দেশনার আলোকে ওই বছরের ১৬ মে বাংলাদেশ ব্যাংক থেকে ঋণ পুনঃতফসিল ও এককালীন এক্সিটসংক্রান্ত বিশেষ নীতিমালা জারি হয়। এর আওতায় যেসব ঋণ ২০১৮ সালের ৩১ ডিসেম্বর মন্দমানে শ্রেণিকৃত রয়েছে, সেসব খেলাপির অনুকূলে মাত্র ২ শতাংশ ডাউন পেমেন্ট আদায় সাপেক্ষে এক বছরের গ্রেস পিরিয়ডসহ সর্বোচ্চ ১০ বছর মেয়াদে পুনঃতফসিল এবং ৩৬০ দিন মেয়াদে এককালীন ‘এক্সিট’ সুবিধা দেওয়া হয়। ২০২০ সালের ১৭ ফেব্রুয়ারি পর্যন্ত এই সুবিধা বহাল ছিল। এই সুবিধা নিয়ে তখন বিপুল অঙ্কের খেলাপিঋণ পুনঃতফসিল হয়। তার পরও ওই বছরে খেলাপি ঋণ বেড়েছিল।\nবাংলাদেশ ব্যাংকের তথ্য বলছে, অর্থমন্ত্রীর ঘোষণার আগে ২০১৮ সালের ডিসেম্বর পর্যন্ত ব্যাংক খাতে খেলাপি ঋণ ছিল ৯৩ হাজার ৯১১ কোটি টাকা। পরের বছরের মার্চেই প্রথমবারের মতো তা ১ লাখ কোটি টাকা ছাড়িয়ে যায়? ওই তিন মাসে খেলাপি ঋণ ১৬ হাজার ৯৬২ কোটি টাকা বেড়ে দাঁড়ায় ১ লাখ ১০ হাজার ৮৭৩ কোটি টাকায়। পরের তিন মাসে ১ হাজার ৫৫২ কোটি টাকা বেড়ে জুনে তা দাঁড়ায় ১ লাখ ১২ হাজার ৪২৫ কোটিতে। এর পরের তিন মাসে আরও ৩ হাজার ৮৬৩ কোটি টাকা বেড়ে সর্বোচ্চ ১ লাখ ১৬ হাজার ২৮৮ কোটি টাকায় ওঠে। তবে ওই বছরে শেষ তিন মাসে বিপুল অঙ্কের ঋণ পুনঃতফসিলে খেলাপি ঋণ কমে ৯৪ হাজার ৩৩১ কোটি টাকায় নেমে আসে। তার পরও ওই বছরে খেলাপি ঋণ বেড়েছিল ৪২০ কোটি টাকা।\n২০২০ সালে মার্চে করোনার কারণে দেশের ব্যবসা-বাণিজ্যে বড় ধরনের নেতিবাচক প্রভাব পড়ে। ফলে ব্যবসায়ীদের স্বল্পসুদে প্রণোদনার ঋণ দিয়ে সহযোগিতার পাশাপাশি বছরজুড়েই ঋণ পরিশোধে বিশেষ সুবিধা দেওয়া হয়। ফলে ওই সময়ে বকেয়া ঋণের কিস্তি পরিশোধ না করেও কেউ খেলাপি হননি। ২০২১ সালে এই বিশেষ সুবিধা বহাল রাখা না হলেও ঋণ পরিশোধে ছাড় অব্যাহত রাখে বাংলাদেশ ব্যাংক। বিদ্যমান সিদ্ধান্ত অনুযায়ী, ২০২১ সালের ১ জানুয়ারি থেকে ৩০ সেপ্টেম্বরের মধ্যে বকেয়া কিস্তির ২৫ শতাংশ অর্থ পরিশোধ করা হলে ওই ঋণ সেপ্টেম্বর পর্যন্ত খেলাপি করা যাবে না। আর ২০২১ সালের ১ জানুয়ারি থেকে চলতি বছরের ১৫ জানুয়ারি মধ্যে বকেয়া কিস্তির ২৫ শতাংশ অর্থ পরিশোধ করা হলে ওই ঋণ ডিসেম্বর ২০২১ পর্যন্ত খেলাপি হবে না মর্মে ছাড় দেওয়া হয়েছে। তার পরও খেলাপি ঋণ বেড়েছে।\nবাংলাদেশ ব্যাংকের প্রতিবেদন বলছে, ২০২১ সালের সেপ্টেম্বর শেষে ব্যাংকিং খাতের মোট ঋণস্থিতি ছিল ১২ লাখ ৪৫ হাজার ৩৯১ কোটি ৫৮ লাখ টাকা। এর মধ্যে খেলাপিতে পরিণত হয় ১ লাখ এক হাজার ১৫০ কোটি টাকা, যা মোট বিতরণ করা ঋণের ৮ দশমিক ১২ শতাংশ। ২০২০ সালের ডিসেম্বরে খেলাপি ঋণ ছিল ৮৮ হাজার ৭৩৪ কোটি টাকা বা ৭ দশমিক ৬৬ শতাংশ। অর্থাৎ চলতি বছরের ৯ মাসের হিসাবে খেলাপি ঋণ বেড়েছে প্রায় ১২ হাজার ৪১৬ কোটি টাকা। এই খেলাপি ঋণের বড় অংশই রয়েছে সরকারি খাতের ব্যাংকগুলোতে। তবে ডিসেম্বর প্রান্তিকে খেলাপি ঋণ অনেকটা কমবে বলে জানিয়েছেন বাংলাদেশ ব্যাংকের কর্মকর্তারা।\nতত্ত্বাবধায়ক সরকারের সাবেক অর্থ উপদেষ্টা ড. এবি মির্জ্জা আজিজুল ইসলাম বলেন, ‘ঋণখেলাপিদের একের পর এক সুবিধ দেওয়া হচ্ছে। আবার কাগজে-কলমে খেলপি ঋণের পরিমাণ ও ঋণখেলাপির যে সংখ্যাটা বলা হয়, তাও সঠিক নয়। কারণ এর বাইরে ঋণ অবলোপন (রাইট অফ) ও আদালতে মামলায় স্থগিতাদেশ আটকে থাকা (নিয়মিত) বিপুল পরিমাণ ঋণও রয়েছে।’ তার মতে, ‘খেলাপি ঋণ নিয়ন্ত্রণে দরকার দৃঢ় রাজনৈতিক সদিচ্ছা, যাতে খেলাপিদের বিরুদ্ধে আইনানুগ ব্যবস্থা নেওয়া যায়। এ ছাড়া আইনের ভেতরে যে দীর্ঘসূত্রতা, সেটা কাটানোর জন্য গভর্নর ও অর্থসচিব প্রধানমন্ত্রীর সঙ্গে দেখা করে সেই ব্যবস্থা নিতে পারেন।’\nবাংলাদেশ ব্যাংকের নির্বাহী পরিচালক ও মুখপাত্র মো. সিরাজুল ইসলাম বলেন, ‘করোনায় ব্যবসা-বাণিজ্যে যে নেতিবাচক প্রভাব পড়েছে, সেই প্রভাব কাটিয়ে ব্যবসায়ীরা এখনো ঘুরে দাঁড়াতে পারেননি। ফলে ব্যাংকগুলোর বিতরণ করা ঋণ যথাসময়ে ফেরতও দিতে পারছেন না। এ কারণে ২০২০ সালের পর ২০২১ সালেও ঋণের কিস্তি পরিশোধে কিছুটা ছাড় অব্যাহত রাখা হয়।’\nখেলাপি ঋণ কমানোর উদ্যোগ হিসেবে ২০১৯ সালের ফেব্রুয়ারিতে রাইট অফ নীতিমালাও শিথিল করা হয়। এখন থেকে ৩ বছর হলেই মন্দমানের (কু-ঋণ) খেলাপি ঋণ অবলোপন করতে পারবে ব্যাংকগুলো। আগে মন্দ বা কু-ঋণ ৫ বছর না হলে অবলোপন করা যেত না। এ ছাড়া আগে মাত্র ৫০ হাজার টাকা পর্যন্ত খেলাপি ঋণ মামলা ছাড়াই অবলোপন করা যেত; এখন মামলা ছাড়াই অবলোপন করা যাবে ২ লাখ টাকার ঋণও।\nগত তিন বছরে বিভিন্ন ছাড়-সুবিধার বাইরে খেলাপি ঋণ নিয়ন্ত্রণ ও ইচ্ছাকৃত খেলাপিদের বিরুদ্ধে ব্যবস্থা নেওয়ার উদ্যোগ নিয়েছেন অর্থমন্ত্রী। এর অংশ হিসেবে ব্যাংক কোম্পানি আইন, ফাইন্যান্স কোম্পানি আইন, অর্থঋণ আদালত আইন ও দেউলিয়া আইন সংশোধনের উদ্যোগ নিয়েছে অর্থ মন্ত্রণালয়ের আর্থিক প্রতিষ্ঠান বিভাগ। এরই মধ্যে এ সংক্রান্ত আইনগুলোর খসড়া চূড়ান্ত করা হয়েছে। খসড়া আইনে সেখানে ইচ্ছাকৃত ঋণখেলাপিদের বিদেশ ভ্রমণে নিষেধাজ্ঞাসহ বাড়ি-গাড়ি ও সম্পত্তি নিবন্ধন করতে না দেওয়া, রাজনৈতিক ও সামাজিক সংগঠনের সদস্য পদে অযোগ্য ঘোষণা ও রাষ্ট্রীয় অনুষ্ঠানে অংশ নেওয়ার অযোগ্য ঘোষণার কথা বলা হয়েছে। এ ছাড়া খেলাপি ঋণ বিক্রির জন্য একটি অ্যাসেট ম্যানেজমেন্ট করপোরশেন প্রতিষ্ঠার জন্য আইনের খসড়া তৈরি করা হয়েছে। দীর্ঘদিন ধরে অকেজো থাকা দেউলিয়া আইন সংশোধন করতেও খসড়া তৈরি করা হয়েছে। তবে এসব খসড়া আইনের কোনোটিই সংসদে পাস হওয়ার মতো চূড়ান্ত পর্যায়ে যায়নি বলে জানিয়েছেন বাংলাদেশ ব্যাংকের দায়িত্বশীল কর্মকর্তারা।\nমুরগি আগে না ডিম, অবশেষে মিলল উত্তর!\nমায়ের বিয়েতে মেয়ের আবেগঘন পোস্ট, নেটদুনিয়া তোলপাড় (ভিডিও)\nএসএমই খাতে ব্যাংকগুলোর অর্থায়ন বৃদ্ধি\nবিধিনিষেধে আপত্তি নেই ব্যবসায়ীদের\nশিক্ষাপ্রতিষ্ঠান বন্ধের গুজবে কান দেবেন না


বঙ্গবন্ধু স্বাপ্নিক ছিলেন না, ছিলেন লক্ষ্যে স্থির - 52BanglaTV.com52BanglaTV.com\nপ্রকাশিত: ১৬ আগষ্ট, ২০১৮ ৩:১৭ পূর্বাহ্ন\nবঙ্গবন্ধু বাংলাদেশ আর বাঙালিদের জন্যে একটা অনস্বীকার্য নাম। বাংলাদেশ আর আর বঙ্গবন্ধু একসূত্রেই গাথা । বাংলাদেশের নামের সাথে উচ্চারিত যেমন হাজারো লাখো কোটি মানুষের আত্নত্যাগ আর বিসর্জনের নাম, ঠিক সেভাবেই যেন রক্তের অক্ষরে লিখিত আরেকটা নাম বঙ্গবন্ধু শেখ মুজিবুর রহমান।\nবঙ্গবন্ধুর নামটা আমরা লিখতে পারতাম একজন রাষ্ট্রনায়ক হিসেবে, তার নাম উচ্চারন করতে পারতাম একজন দেশপ্রেমিক নেতার নাম হিসেবে, তার নাম উল্লেখ করতে পারতাম মাঠে-ময়দানে-জেলায়-থানায়-গ্রামে-গঞ্জে চষে বেড়ানো একজন মাঠকর্মী হিসেবে। বঙ্গবন্ধুকে উচ্চারন করতে পারতাম এমন অসংখ্য অভিধায়, বাংলা আর বাঙালি জাতির অগ্রযাত্রায় যা শুধু হয়ত তাঁর বেলায়ই চলে। কিন্তু আমি কেন জানি তার নামটি উচ্চারন হয় শুধু রক্তলেখায়,হৃদয়ে রক্তক্ষরনের মধ্যি দিয়ে।\nপৃথিবীর অনেক দেশই আছে, যেখানে নেতাকে হত্যা করা হয়েছে। ক্ষমতাকে কুক্ষিগত করতে সাম্রাজ্যবাদীদের মদতপুষ্ট হয়ে নেতাকে হত্যা করা বঙ্গবন্ধুই কোন একক উদাহরন নন। যুগে যুগেই মিরজাফরদের সৃষ্ঠি হয়েছে। এরাই রাষ্ট্র আর সমাজের নেতাদের বিভিন্নভাবে হতাহত করেছে, এখনও করছে। প্রকৃত নেতারা মাথায় খড়গের আশংকা করেন, কানে গুলির শব্দ পান, বুক টান করে হাটেন রাইফের আর পিস্তল উঁচু করা দেখেও। জেল-জুলুম তাদের নিত্যদিনের সঙ্গী। পিতা-মাতা-স্ত্রী-সন্তানদের সাথে তাঁদের দিনের পর দিনমিাস-বছর দেখা হয় না। এতো দেশ আর জনগণের সাথে নিজেকে সম্পৃক্ত করারই প্রয়োজনে। সেজন্যেই এরা জীবনের বিনিময়ে মানুষেরই গান গেয়ে বেড়ান। আর সে হিসেবে বঙ্গবন্ধু শেখ মুজিবুর রহমান ছিলেন বিস্ময়করভাবে এসব কিছুরই এক অদ্ভুদ সংমিশ্রন।\nআমরা যদি বর্তমান কিংবা পঁচাত্তর পরবর্তী বাংলাদেশের দিকে তাকাই, তাহলে কি দেখি। রাজনীতিকে যেন গ্রাস করেছে এক অদৃশ্য অজগর। যুগের পর যুগ জনতার সাথে মিশে যে বঙ্গবন্ধু বাংলার জনতাকে নিয়ে একটা স্বাধীন বাংলাদেশের স্বপ্ন দেখলেন কিংবা এই স্বপ্নকে বাস্তবতায় রুপ দিতে গিয়ে নিজের জীবনের শত-সহস্র দিন-রজনী কাটালেন জেলের অভ্যন্তর প্রকোষ্টে। বাঙালির জীবনে ফল্গুধারার মতো বয়ে যাওয়া স্বাধীনতার স্বপ্ন-সাধকে যিনি প্রকাশ্যে নিয়ে আসেন। শাষক আর শোষকের রক্তচক্ষু কিংবা কালো হাতকে জনগণের শক্তি দিয়েই মোকাবেলা করেছেন জীবনের শেষ দিনটি পর্যন্ত, সেই মানুষটিাক প্রাণ দিতে হলো তারই দেশের কতিপয় উশৃংখল সেনাদের হাতে। এবং আরও প্রকট সত্য যে, যে মানুষগুলোকে তিনিই ক্ষমতার সারিতে নিয়ে এসেছিলেন তারই পার্টির কিছু ক্ষমতালিপ্সু বিশ্বাসঘাতকরা তাঁকে হত্যা করলো এক নিকষ কালো রাতে। সেই বিশ্বাসঘাতকেরা হত্যা করলো সেদিন তাঁর গোটা পরিবারকে। হয়ত আরেক বাংলাদেশ গড়ার প্রয়োজনেই প্রসন্ন ভাগ্যের কারনে শুধুমাত্র বেঁচেছিলেন তখন শেখ হাসিনা এবং তার বোন শেখ রেহানা। পাহাড় সমান বেদনা নিয়ে এখনও তারা সাগরের নীল জলের সমান হতাশা নিয়েই পাড়ি দিচ্ছেন তাদের জীবন, শেখ হাসিনা যুদ্ধ করছেন অসংখ্য অপশক্তির বিরুদ্ধে। রাজনীতির নষ্ঠ ধারায় আমাদের আৎকে উঠতে হয়, এখনও কি কোন মিরজাফর ওঁৎ পেতে আছে, বুনে যাচ্ছে পচাত্তুরের প্লট? আগেই উল্লেখ করেছি যুগে যুগে মিরজাফরদের কথা, কিন্তু সম্ভবত পৃথিবীর ইতিহাসে এটাই প্রথম কোন নৃশংস হত্যাযজ্ঞ, যার মাধ্যমে বিশ্বাসঘাতক বেঈমানরা একটা পরিবারের সবাইকে নিশ্চিহ্ন করতে পেরেছে। সেকারনেই ১৫ আগষ্ট যেন এমন একটা রাত, যে রাতে গোটা বাংলাপদেশটাই স্থব্ধ হয়েছিলো। এই স্থব্ধতার মধ্যি দিয়ে, হত্যাযজ্ঞের মধ্যি দিয়েই ষড়যন্ত্রকারী বেঈমানরা চাইছিলো গোটা দেশটাকাই নিশ্চিহ্ন করে দিতে।\nঅথচ এই মানুষটি যিনি রাজনীতিকে বিভেদশূন্য করতে চেয়েছিলেন, এই মানুষটি রাজনীতিকে মুক্ত আলোচনার একটা প্লাটফর্ম হিসেবে দেখে বিবেচনা করতেন দেশসেবার একটা জায়গা হিসেবে। স্বাধীনতার অব্যবহতি পরে বাংলাদেশের তৎকালিন বৃহৎ ছাত্র সংগঠন বাংলাদেশ ছাত্র ইউনিয়নের সম্মেলনে প্রধান অথিতি হয়ে এসেছিলেন বঙ্গবন্ধু এবং কোনপ্রকার রাখ-ঢাক ছাড়াই ছাত্র ইউনিয়েনের নেতা-কর্মীদের আন্দোলন-সংগ্রামের প্রশংসা করেছিলেন সেই মঞ্চে। এমনকি তখনকার সময়ে ডাকসু কিংবা ইউকসু সহ দেশের প্রায় সকল শিক্ষা প্রতিষ্ঠানে ছাত্র ইউনিয়নের বিজয়কে তিনি দেখিছিলেন ইতিবাচক দৃষ্ঠিভঙ্গি দিয়ে। ছাত্র ইউনিয়নের এই বিজয় তিনি আগেভাগেই বুঝে নিয়েছিলেন। আর তাইতো তখন ছাত্র ইউনিয়নের কেন্দ্রীয় সভাপতি আজকের বাংলাদেশের শিক্ষামন্ত্রী আর সম্ভাব্য ডাকুসু’র ভিপি আজকের বাংলাদেশের কমিউনিস্ট পার্টির সভাপতি মুজাহিদুল ইসলাম সেলিকে নির্বাচনের দুইদিন আগে তার বাড়িতে ডেকে নিয়ে বলেছিলেন, ‘তোরা এবার ডাকসু নির্বাচনে জয়লাভ করবি। তোরা আমার সঙ্গেই আছিস, কাজেই আমার দুশ্চিন্তা নেই।’ সদ্য স্বাধীন দেশ ,তাঁর নেতৃত্বেই দেশ স্বাধীন হয়েছে। অথচ তাঁর কোন কোন দুশ্চিন্তা নেই। তার ছাত্র সংগঠনের পরাজয়কে তিনি বাংলাদেশের আপামর ছাত্রদের সুচিন্তিত সমর্থন কিংবা রায়কে গনতন্ত্রের বিজয় হিসেবেই মেনে নিয়েছেন। একজন উদার দেশপ্রেমিক জননেতা ছাড়া এরকম একালে কি কল্পনা করা যায় ? ১৯৭৩ সালে বাংলাদেশের কমিউনিস্ট পার্টির প্রথম প্রকাশ্য সম্মেলনেও প্রধান অথিতি ছিলেন বঙ্গবন্ধু শেখ মুজিবুর রহমান। রাজনীতির মানুষের সাথে কিভাবে সৌহার্দ রাখা যায়, কিভাবে একটা সদ্য স্বাধীন দেশে রাজনৈতিক ভেদ-বিভেদ ভুলে গিয়ে দেশ গঠনে সবাই সম্মিলিত ভুমিকা রাখতে পারে,তা একজন জননেতা ও রাষ্ট্রনায়ক হিসেবে ঠিকই উপলব্দি করতেন বঙ্গবন্ধু।\n১৯৫১ সালে পাকিস্থানের প্রধানমন্ত্রী লিয়াকত আলী খানকে রাওয়ালপিন্ডির এক জনসভায় গুলি করে হত্যা করা হয়। লিয়াকত আলী খান পাকিস্থানে ষড়যন্ত্রের রাজনীতি শুরু করেছিলেন। এবং এই ষড়যন্ত্রেরই শেষ পরিণতি হলো তিনি নিহত হলেন। কিন্তু কেউ জানলো না, কিভাবে তিনি মারা গেলেন, কিভাবেই প্রকাশ্য সভায় পিস্তল উচিয়ে তাকে হত্যা করা হলো। তখন বঙ্গবন্ধুও কারাগারে, মাওলানা ভাসানীও জেলে। এবং লিয়াকত আলী খানের নির্দেশেই তারা তখন কারাগারের অভ্যন্তরে। কিন্তু বঙ্গবন্ধু এই হত্যাকান্ড মেনে নিতে পারেন নি। তার\n‘অসমাপ্ত আত্নজীবনী’তে তিনি লিখেছেন, ‘তাঁর মৃত্যুতে দুঃখ পেয়েছিলাম’। কারন তিনি বিশ্বাস করতেন ষড়যন্ত্রের রাজনীতি দিয়ে আর যাই হোক গনতন্ত্র আসে না। গনতন্ত্রহীন একটা দেশ মানে অস্থিতিশীল একটা জাতি। পাকিস্থান সেই অস্থিতিশীলতার ধারাবাহিকতাই চলছে এখনও প্রতিদিন। বোমা পড়ছে, নিহত হচ্ছে মানুষ প্রতিদিন, পাকিস্থানে।\nবঙ্গবন্ধু ১৯৫১ সালের শেষের দিকে ঢাকা জেলে এসে দেখা হয় তারই একসময়ের সতীর্থ (মুসলিম লীগের কর্মী)মহিউদ্দিনের সাথে । মহিউদ্দিন সাহেবকে তিনি এবং তার সহকর্মীরা ভালো চোখে দেখতেন না। পাকিস্থানের পক্ষের শক্তি হয়ে ষড়যন্ত্রের রাজনীতির কারনে পাকিস্থান সরকারই তাকে বন্দী করলো। জেলে মহিউদ্দিন সাহেবের সাথে তাঁর দেখা হয়, আলাপ হলে দেখলেন তিনি মহিউদ্দিন সাহেবের নীতিগত পরিবর্তন আসছে। তখন তাঁর সাথে তিনি আন্তরিক হলেন। আন্দোলনের একজন সক্রীয় নেতা তিনি বানিয়ে নিলেন আবারও তাঁকে। জেলে থেকেই তিনি মহিউদ্দিনের মুক্তির ব্যাপারে আন্দোলন করার জন্যে তার সহকর্মীদের অনুরোধ করেন। মহিউদ্দিকে কেউই তখন ভালো চোখে দেখতো না। বঙ্গবন্ধু সবাইকে তখন বলে-কয়ে বঙ্গবন্ধুর মুক্তির দাবীর সাথে মহিউদ্দিনের মুক্তির দাবীটিও সরকারের নজরে নিয়ে আসেন। এভাবেই একজন বিরুদ্ধ ধারার কর্মীকেও বঙ্গবন্ধু তাঁর নিজের ক্যারিসমেটিক নেতৃত্বে আপন করে নিতে পারতেন। আজকের বাংলাদেশের বাস্তবতায় নেতারা গডফাদারের মতো। তাইতো কর্মীরা এখন ‘ভাই’ সম্বোধনে যেন ভয় পায়। ‘লীডার’ কিংবা ‘বস’ এখন যেন নেতাদের অপরিহার্য সম্বোধন। কয়েক বছর আগে আমি বাড়ীতে গেছি। দেখি যুবলীগ করা আমার এক বন্ধু একজন জনপ্রতিনিধিকে লীডার হিসেবে ফোনে সম্বোধন করছে। আমি বিস্ময়ে তাকে বললাম, এর আগেতো আমরা সবাই তার নামের পরে ভাই বলতাম। বন্ধুটি বলে, সময় বদলেছে। এ বন্ধুটি এলাকার নিবেদিতপ্রাণ আওয়ামী পরিবারের একজন। পার্টি কিংবা এলাকায় জনপ্রীয় এই পরিবার কোনদিন কোন সুযোগ-সুবিধা নেয়নি। আজও তারা এতে নেই। অথচ সে-ও বলল সময় বদলেছে। কিন্তু কি এক অদ্ভুদ সম্মোহনী শক্তি ছিলো বঙ্গবন্ধু শেখ মুজিবের । তার সময়ের দুএক নেতার মুখে শোনেছি, তারা অকাতরেই বঙ্গবন্ধুকে ‘মুজিব ভাই’ বলতেন। নিজ কর্মীদেরতো বটেই সাংবাদিকদের কিংবা এমনকি বিরুদ্ধবাদীদের এই ‘মুজিব ভাই’ ই তার পাহাড়-সমান জনপ্রীয়তায় হয়ে উঠেছিলেন বাঙালি জাতির পিতা।\nঅসমাপ্ত আত্নজীবনী পড়তে পড়তে এক জায়গায় এসে যেন পাঠক বাকরুদ্ধ হয়ে যায়। পল্টনের লাখো জনতার সেই বঙ্গবন্ধু, সাড়ে সাত কোটি মানুষের সেই বঙ্গবন্ধু যেন স্থব্ধ করে দেন তাঁর আবেগ দিয়ে। বঙ্গবন্ধুর ছেলে শেখ কামাল। বঙ্গবন্ধু আত্নজীবনীতে বলছেন “একসময় হাচিনাকে বলছে ‘হাচু আপা,হাচু আপা, তোমার আব্বাকে একটু আব্বা বলি।’ আমি আর রেণু দুজনেই শুনলাম। আস্তে আস্তে বিছানা থেকে উঠে যেয়ে ওকে কোলে নিয়ে বললাম,‘ আমিতো তোমারও আব্বা।’ কামাল আমার কাছে আসতে চাইত না। আজ গলা ধরে পড়ে রইলো। বুঝতে পারলাম, এখন আরও সহ্য করতে পারছে না। নিজের ছেলেও অনেক দিন না দেখলে ভুলে যায়। আমি যখন জেলে যাই, তখন ওর বয়স মাত্র কয়েক মাস। রাজনৈতিক কারনে বিনা বিচারে বন্দি করে রাখা আর তার আত্নীয়স্বজন ছেলেমেয়েদের কাছ থেকে দূরে রাখা যে কত বড় জঘন্য কাজ তা কে বুঝাবে ? মানুষ স্বার্থের জন্যে অন্ধ হয়ে যায়।’ নিজের পরিবার থেকে এভাবেই বঙ্গবন্ধু হয়েছিলেন যেন বিচ্ছিন্ন। ছেলের কাছে আব্বা ছিলেন হাচু আপার আব্বা। পৃথিবীর কয়েকটি মায়াবী শব্দের মাঝে একটা শব্দ আব্বা। অথচ এই শব্দটিও কামালের কাছে ছিলো যেন অধরা। অধরা হয়ে একজন বঙ্গবন্ধু হয়ত কামালের কাছ থেকে সরে গিয়েছিলেন, কিন্তু এই সরে যাওয়ার মধ্যি দিয়েই হয়ে উঠেছিলেন তিনি দেশ আর জাতির পিতা।\nবঙ্গবন্ধু কি কোন স্বপ্ন দেখতেন ? আমার মনে হয় তিনি স্বপ্ন দেখতেন না। তিনি স্বাপ্নিক ছিলেন না। তিনি স্বপ্ন দেখাতেন। তাঁর লক্ষ্য ছিল। তিনি লক্ষ্যের পৌছার জন্যে তিনি ছিলেন দৃঢ়। একটা জাতিকে তিনি লক্ষ্যে পৌছানোর কাজ হাতে নিয়েছিলেন। এটা কোন স্বপ্ন নয়। এটা ছিলো বাঙালি জাতির অধিকার। অধিকার স্বপ্ন হতে পারে না। অধিকারের জন্যে লড়াই করতে হয়। যে লড়াইয়ে তিনি নেমেছিলেন জনগনকে সাথে নিয়ে । তাইতো তার যাদুকরী ডাকে মানুষ সম্মোহিত হয়েছে। ঝাঁপিয়ে পড়েছে কোটি কোটি মানুষ, যুদ্ধ করেছে। লাখ লাখ মানুষ বিসর্জন দিয়েছে। বঙ্গবন্ধুর স্বপ্নে সোনার বাংলা ছিলো না। তিনি বাংলাদেশ চেয়েছিলেন, এটা ছিলো বাস্তবতা। দেশ গড়ার প্রত্যয় নিয়েছিলেন। তিনি সার্থক। ব্যর্থ শুধু কাপুরুষরাই। কারন তারা তাকে হত্যা করেছে। মাঝপথে অসমাপ্ত রেখেছে তার দেশ গড়ার কাজ।\nআর সেজন্যেই বক্তৃতায় যারা আজ বলেন বঙ্গবন্ধুর স্বপ্নের সোনার বাংলা, তারা ভুল করেন। বঙ্গবন্ধুর যেমন অসমাপ্ত আত্নজীবনী, ঠিক তেমনি তাঁর অসমাপ্ত কর্মযজ্ঞ সমাধানের পথ খোঁজতে হবে। স্বপ্ন দিয়ে তাকে ঢাকলে চলবে না। যুক্তি-দেশপ্রেম-প্রত্যয় নিয়েই মোকাবেলা করতে হবে আজকের বাংলাদেশের প্রতিকুলতাকে। পঁচাত্তরের প্লট সৃষ্ঠি করেছিলো যারা, পঁচাত্তরের রক্তাক্ত অধ্যায় রচনা করেছিলো যারা, তাদের প্রেতাত্নারা ঘোরে এখনও দেশে, হয়ত নিজ দলেও। মুজিব কোট পরে এখনও কি ঘুর ঘুর করছে না কোন মোশতাক, তার কি কোন নিশ্চয়তা কেউ দিতে পারে ?\nফারুক যোশী: কলামিস্ট, প্রধান সম্পাদক; ৫২বাংলা টিভি ডটকম ।\nপূর্ববর্তী সংবাদ: হজযাত্রীদের পদচারণায় মুখরিত হয়ে উঠেছে সৌদি আরবের পূণ্যভূমি মক্কা এবং মদীনা\nপরবর্তী সংবাদ: এডুকেশন ডেভলাপমেন্ট ট্রাস্ট বিয়ানীবাজার’র উদ্যোগে শিক্ষার্থীদের সংবর্ধনা প্রদান


নারীরা যেভাবে স্বৈরতন্ত্রের পতন ঘটালPrimenewsbd\nআন্তর্জাতিক ডেস্ক: সুদানে যে গণবিক্ষোভে বৃহস্পতিবার ৩০ বছরের একনায়ক শাসনের অবসান হয়েছে তার নেতৃত্ব কোনো রাজনৈতিক দলের হাতে নেই।\nসুদানের এবারের গণ-বিক্ষোভে নারীদের যে রকম ব্যাপক অংশগ্রহণ দেখা গেছে, তার নজির বিরল।\nসামাজিক সংস্কারের দাবিতে তোলা এক নারীর স্লোগানের ভিডিও টুইটারে এবং অন্যান্য সোশাল মিডিয়ায় লাখ লাখ বার শেয়ার হয়েছে। ঐ নারী এখন সুদানের গণ আন্দোলনের প্রতীক হয়ে উঠেছেন। তিনি “কানদাকা” বা “নুবিয়ান কুইন” খেতাব কুড়িয়েছেন।\nপ্রথমে বিক্ষোভের প্রধান ইস্যু ছিল অর্থনৈতিক দুর্দশা – বাজারের দাম, জিনিসপত্র না পাওয়া।\nএককথায় উত্তর – না।\nবৃহস্পতিবার সেনাবাহিনীর পক্ষ থেকে প্রেসিডেন্ট ওমর আল বাশিরকে সরিয়ে ক্ষমতা নেয়ার ঘোষণা দেয়ার পরপরই সুদানিজ প্রফেশনাল অ্যাসোসিয়েশন (এসপিএ) কারফিউ ভেঙ্গে সেনা সদর দপ্তরের বাইরে অবস্থান ধর্মঘটের ডাক দেয়।\nএসপিএ অভিযোগ করছে, ক্ষমতাচ্যুত প্রেসিডেন্টের ঘনিষ্ঠ কজন সেনা কর্মকর্তা সেনা অভ্যুত্থান করেছে। তাদের কথা- এই সেনা-শাসকরা থাকলে দেশে কোনো পরিবর্তনই হবে না।\nপ্রেসিডেন্ট বাশিরকে ক্ষমতাচ্যুত করার পরপরই সামরিক কাউন্সিলের প্রধান হন প্রতিরক্ষামন্ত্রী লে. জেনারেল আওয়াদ ইবনে আউফ। তিনি ঘোষণা দেন, তিন মাস সুদানে জরুরি অবস্থা থাকবে। তারপর, দু’বছর পর সাধারণ নির্বাচন দেয়া হবে।\nসামরিক বাহিনীর লেফটেন্যান্ট জেনারেল আবদেল ফাত্তাহ আবদেল রাহমান বুরহানকে তার উত্তরসূরি ঘোষণা করা হয়েছে।\nবিক্ষোভ প্রশমিত করতে সেনাবাহিনীর একজন মুখপাত্র বলেছেন, দু’বছর নয়, পরিস্থিতি অনুকূল থাকলে, এক মাসের মধ্যেই বেসামরিক সরকারের হাতে ক্ষমতা তুলে দেয়া যেতে পারে।\nসুদান সামরিক কাউন্সিলের রাজনৈতিক শাখার প্রধান লে. জেনারেলর ওমর জাইন আল-আবিদিন বলেছেন, “যারা বিক্ষোভ করছেন, তারাই সমাধানের রাস্তা বাতলে দেবেন। জনগণই রাজনৈতিক এবং অর্থনৈতিক সমাধানের রাস্তা দেখাবে।”\nসেনাবাহিনী বলছে, বাশির তাদের হাতে বন্দী। অভ্যুত্থানের পর থেকে তাকে দেখা যায়নি। দারফুরে গণহত্যার অভিযোগে অনেক আগেই আন্তর্জাতিক আদালতে তাকে অভিযুক্ত করা হয়েছে।\nতবে সেনাবাহিনী বলছে তাকে সুদানেই বিচার করা হবে।


চাঁদপুরে বিকল্প বাজেট প্রস্তাবনা দিলো বাংলাদেশ অর্থনীতি সমিতি | দৈনিক চাঁদপুর দর্পণ\nপ্রথম পাতা ,\tচাঁদপুর সদর ,\tব্রেকিং নিউজ ,\tজাতীয়\nperson চাঁদপুর দর্পণ access_time 1 year ago access_time Total : 170 Views\nস্টাফ রিপোর্টার ঃ চাঁদপুরে বিকল্প বাজেট প্রস্তাবনা বিষয়ে সংবাদ সম্মেলন করেছে বাংলাদেশ অর্থনীতি সমিতি। ২৬ মে শনিবার সকাল ১১টায় চাঁদপুর সরকারি কলেজ শিক্ষক মিলনায়তনে এ সংবাদ সম্মেলন অনুষ্ঠিত হয়। ‘জাতির পিতা বঙ্গবন্ধু শেখ মুজিবুর রহমানের জন্মশতবর্ষে মুক্তিযুদ্ধের চেতনার বাংলাদেশ বিনির্মাণে ২০১৮-১৯ অর্থবছরের বিকল্প বাজেট প্রস্তাবনা’ এই শ্লোগানে একইদিনে চাঁদপুর ছাড়াও দেশের ২৬টি জেলায় একযোগে এই সংবাদ সম্মেলন অনুষ্ঠিত হয়। এতে প্রধান অতিথির বক্তব্য রাখেন, চাঁদপুর সরকারি কলেজের অধ্যক্ষ প্রফেসর ড. এএসএম দেলওয়ার হোসেন। বিশেষ অতিথির বক্তব্য রাখেন, কলেজের উপাধ্যক্ষ অসিত বরণ দাস। বিকল্প বাজেট বিষয়ে প্রস্তাবনা উপস্থাপন করেন বাংলাদেশ অর্থনীতি সমিতির কার্যনির্বাহী সদস্য সৈয়দা নাজমা পারভীন পাপড়ি ও নেছার আহমেদ। তারা সাংবাদিকদের কাছে ৯টি অনুচ্ছেদের মোট ১১৫টি প্রস্তাবনা তুলে ধরেন। একই সময় তারা বিকল্প এই বাজেটের প্রস্তাবনায় উপস্থাপিত শিক্ষা, স্বাস্থ্য, অর্থনীতি, নারী উন্নয়নসহ বিভিন্ন খাত নিয়ে মতামত ব্যক্ত করেন। পাশাপাশি আসন্ন বাজেটে বিবেচনার জন্যে বাংলাদেশ অর্থনীতি সমিতির সুপারিশমালাও তুলে ধরেন।\nপরে উন্মুক্ত প্রস্তাবনা পর্বে বক্তব্য রাখেন, চাঁদপুর প্রেসক্লাবের সভাপতি শহীদ পাটওয়ারী, সাধারণ সম্পাদক লক্ষ্মন চন্দ্র সূত্রধর, সাবেক সভাপতি ইকরাম চৌধুরী, গোলাম কিবরিয়া জীবন, শরীফ চৌধুরী, সাবেক সাধারণ সম্পাদক রহিম বাদশা, এটিএন বাংলার প্রতিনিধি পার্থ নাথ চক্রবর্তী, মতলবের আলোর ভারপ্রাপ্ত সম্পাদক কেএম মাসুদ, চাঁদপুর কণ্ঠের বার্তা সম্পাদক আহসান উল্লাহ।\nপ্রধান অতিথির বক্তব্যে চাঁসক’র অধ্যক্ষ প্রফেসর ড. এএসএম দেলওয়ার হোসেন বলেন, বাংলাদেশ দ্রুত গতিতে এগিয়ে যাচ্ছে। এই এগিয়ে যাওয়ার পেছনে দেশের সকল শ্রেণি পেশার মানুষের অবদান রয়েছে। সরকারের সঠিক নেতৃত্ব দেশের অর্থনীতি শক্তিশালী হচ্ছে। তাই সরকারের বাজেটকে আরও বেশি করে জনকল্যাণমুখী করতে বাংলাদেশ অর্থনীতি সমিতি কাজ করে যাচ্ছে। এই সমিতির পক্ষ থেকে আজকে যে গবেষণাধর্মী বাজেট প্রস্তাবনা দেয়া হয়েছে তা থেকে শেখার ও গ্রহণ করার অনেক কিছু রয়েছে। আমরা বিশ্বাস করি বাজেট যদি যথাযথভাবে প্রণয়ন হয় তবে নিঃসন্দেহে দেশ এগিয়ে যাবে। তনি আরও বলেন, বাংলাদেশ অর্থনীতি সমিতি একটি সুসংগঠিত সংগঠন। সংগঠনটির কার্যক্রম ইতিমধ্যে দেশের সুধীজনের দৃষ্টি আকর্ষণ করেছে। আমি এই সংগঠনের সাথে সংশ্লিষ্ট সকলকে ধন্যবাদ ও কৃতজ্ঞতা জানাই।\nসংবাদ সম্মেলনে চাঁদপুর সরকারি কলেজের শিক্ষক, চাঁদপুরে কর্মরত জাতীয় ও স্থানীয় পত্রিকার সাংবাদিকবৃন্দ উপস্থিত ছিলেন।\nপ্রথম পাতা চাঁদপুর সদর ব্রেকিং নিউজ জাতীয়\n৫ শাওয়াল, ১৪৪১\n[Al-Kauthar (the River of Abundance): 2]


উইম্বলডন থেকে আজারেঙ্কার নাম প্রত্যাহার! - JanaBD.ComLoginSign UpHomeSms ZoneTube\nHome › খেলাধুলার খবর › অনান্য খেলা › উইম্বলডন থেকে আজারেঙ্কার নাম প্রত্যাহার!উইম্বলডন থেকে আজারেঙ্কার নাম প্রত্যাহার! অনান্য খেলা 25th Jun 2016 at 3:33am 175ইনজুরির কারণে বছরের তৃতীয় গ্র্যান্ড স্ল্যাম উইম্বলডনে খেলবেন না বেলারুশের টেনিস তারকা ভিক্টোরিয়া আজারেঙ্কা। হাঁটুর ইনজুরির কারণে আসন্ন উইম্বলডন থেকে আজারেঙ্কা নিজের নাম প্রত্যাহার করে নিয়েছেন।\nবৃহস্পতিবার টুইটারে এই তথ্য প্রকাশ করে উইম্বলডন কর্তৃপক্ষ। উইম্বলডন জানায়, ‘হাঁটুর ইনজুরির কারণে আসন্ন টুর্নামেন্ট থেকে নিজেকে সরিয়ে নিয়েছেন আজারেঙ্কা। আমরা দ্রুত তার আরোগ্য কামনা করছি।’\nকিছুদিন আগে শেষ হওয়া ফ্রেঞ্চ ওপেনের প্রথম রাউন্ডে হাঁটুর ইনজুরিতে পড়েন আজারেঙ্কা। ফলে ঐ রাউন্ড না খেলেই টুর্ণামেন্ট থেকে সরে দাঁড়ান তিনি। সেই ইনজুরি থেকে এখনো পুরোপুরি সুস্থ হতে পারেনি আজারেঙ্কা। ফলে উইম্বলডনও খেলা হচ্ছে না তার।\nক্যারিয়ারে দু’বার উইম্বলডনের সেমিফাইনালে খেলতে পেরেছেন আজারেঙ্কা। ২০১১ সালে অষ্টম বাছাই চেক প্রজাতন্ত্রের পেত্রা কেভিতোভার কাছে হেরে ফাইনালে উঠতে ব্যর্থ হন তিনি। আর ২০১২ ষষ্ঠ বাছাই যুক্তরাষ্ট্রের সেরেনা উইলিয়ামসের কাছে হেরে টুর্নামেন্ট থেকে বিদায় নেন আজারেঙ্কা।\nটেনিস ক্যারিয়ারে এখন পর্যন্ত দু’বার গ্র্যান্ড স্ল্যাম জিততে পেরেছেন আজারেঙ্কা। ২০১২ ও ২০১৩ সালে শিরোপার স্বাদ নেন তিনি।\nজানা হবে অনেক কিছু, চালু হয়েছে জানাবিডি (JanaBD) এন্ডয়েড এপস । বিস্তারিত জানুন.. Facebook Twitter Googleplus PintNoyon KhanManager Like - Dislike Votes 18 - Rating 6.1 of 10Relatedআরও দেখুনঅন্যান্য ক্যাটাগরি উইম্বলডনে নতুন ইতিহাস গড়লেন ফেদেরার 16th Jul 2017 at 11:56pm 134 উইম্বলডন থেকে নাদালের বিদায় 11th Jul 2017 at 2:03pm 98 উইম্বলডনের প্রথম রাউন্ড থেকেই ভাভরিঙ্কার বিদায় 4th Jul 2017 at 12:08pm 74 ডব্লিউডব্লিউই-তে প্রথম ভারতীয় নারী 23rd Jun 2017 at 2:53pm 660 প্রথম রাউন্ডেই অঘটনের শিকার মারে 21st Jun 2017 at 4:00pm 116 ফ্রেঞ্চ ওপেনে ‘লা দেসিমা’ জিতে নাদালের ইতিহাস 12th Jun 2017 at 10:29am 133 ফ্রেঞ্চ ওপেনে ওস্তাপেঙ্কোর ইতিহাস 11th Jun 2017 at 9:48am 98 ফ্রেঞ্চ ওপেনের সেমিতে নাদাল-মারে 8th Jun 2017 at 10:03am 93পাঠকের মন্তব্য (0)Please login To write comment


‘বাংলাদেশে বিচারবহির্ভূত হত্যা যেন স্বাভাবিক ঘটনা′ | বিশ্ব | DW | 15.09.2015\n‘বাংলাদেশে বিচারবহির্ভূত হত্যা যেন স্বাভাবিক ঘটনা'\nবিএনপি-জামায়াত জোট সরকারের সময়ের বিচারবহি্র্ভূত হত্যাকাণ্ডের দায়মুক্তিকে সংবিধানের সঙ্গে সাংঘর্ষিক বলে বাতিল ঘোষণা করেছে হাইকোর্ট৷ সামাজিক যোগাযোগের মাধ্যমে এ নিয়ে লেখালেখি হলেও একজনের মন্তব্য সত্যিই মনে রাখার মতো৷\nহাইকোর্টে বিচারপতি মইনুল ইসলাম চৌধুরী ও বিচারপতি মো. আশরাফুল কামালের বেঞ্চ রবিবার বিচারবহির্ভূত হত্যাকাণ্ডের বিষয়ে খুব গুরুত্বপূর্ণ রায় দিয়েছেন৷ ২০০৩ সালে যৌথবাহিনীর অভিযানের সময় যাঁরা ক্ষতিগ্রস্ত হয়েছেন, রায়ে তাঁদেরকে ফৌজদারি ও দেওয়ানি মামলা করার অধিকারও দেয়া হয়েছে৷ ২০০৩ সালে ‘যৌথ অভিযান দায়মুক্তি আইন, ২০০৩' পাশ করে সে অধিকার রহিত করা হয়েছিল৷ বিএনপি-জামায়াত জোটের সেই মেয়াদে ২০০২ সালের ১৬ই অক্টোবর থেকে ২০০৩ সালের ৯ই জানুয়ারি পর্যন্ত ‘অপারেশন ক্লিন হার্ট' নামে যৌথ বাহিনীর অভিযানে কমপক্ষে ৫৭ জন নিহত হন৷ যৌথ বাহিনী গ্রেপ্তার করে নিয়ে যাওয়ার পরপরই তাঁরা মারা যান৷ মৃতদের মধ্যে চিহ্নিত সন্ত্রাসীও ছিলেন৷ সবার ক্ষেত্রেই বলা হতো, তাঁরা হৃদরোগে আক্রান্ত হয়ে মারা গেছেন৷ নিহতদের পরিবারেরই পক্ষ থেকে দাবি করা হতো, মৃত্যুর কারণ হৃদরোগ নয়, যৌথ বাহিনীর নির্যাতনেই মারা গেছেন তাঁরা৷\n১২ বছর আগে দায়মুক্তি দেয়া ওই কথিত ‘হত্যাকাণ্ডগুলোর' বিরুদ্ধে বিচার প্রার্থনার পথ খুলে দিয়েছে হাইকোর্ট৷ কিন্তু রবিবার এই রায় ঘোষণার দিনে বাংলাদেশে চলছিল বেসরকারি বিশ্ববিদ্যালয়ের ভ্যাটবিরোধী উত্তাল আন্দোলন৷ সে কারণেই হয়ত সামাজিক যোগাযোগের মাধ্যমে এ বিষয়ে বেশি লেখা বা মন্তব্য পাওয়া যায়নি৷ তবে অনেকেই খবরটি টুইট করেছেন৷\nবাংলাদেশে বিচারবহির্ভূত হত্যাকাণ্ড বন্ধ করার দাবি সেই ২০০৩ সালের পর থেকেই উঠছে৷ কিন্তু বিচারবহির্ভূত হত্যা থামেনি৷ আওয়ামী লীগের আমলেও বিচারবহির্ভূত হত্যা হয়েছে, হচ্ছে৷ আইন ও সালিশ কেন্দ্রের সাম্প্রতিক তথ্য অনুযায়ী, এ বছরের জানুয়ারি থেকে জুন পর্যন্ত ৬ মাসে অন্তত ১০১ জন মানুষ বিচার বহির্ভূত হত্যাকাণ্ডের শিকার হয়েছে৷ সম্প্রতি ছাত্র লীগ এবং যুব লীগের দুই কর্মী নিহত হওয়ার পর আওয়ামী লীগের কয়েকজন নেতাও ব়্যাব-এর বিরুদ্ধে বিচারবহির্ভূত হত্যার অভিযোগ তুলেছে৷ ব়্যাব এবং পুলিশের পক্ষ থেকে অবশ্য যথারীতি দাবি করা হয়, ওই দুই তরুণ ‘বন্দুকযুদ্ধে' মারা গেছে৷\nবাংলাদেশে বিচারবহির্ভূত হত্যা প্রসঙ্গে একটি টুইট খুবই প্রণিধানযোগ্য৷ মুক্তশ্রী চাকমা নামের একজন লিখেছেন, বাংলাদেশে বিচারবহির্ভূত হত্যা স্বাভাবিক একটা ঘটনা হয়ে দাঁড়িয়েছে৷ আইন প্রয়োগকারী সংস্থা এবং জনগণ – দু'পক্ষই এভাবে হত্যা করে৷\nবাংলাদেশের ইতিহাসে ক্ষমতার পালাবদলে যত হত্যাকাণ্ড সংঘটিত হয়েছে সেগুলোসহ হালের রাজন-রাকিবের মতো শিশুর হত্যার কথা মনে করলে মুক্তশ্রীর এ মন্তব্যকে অগ্রাহ্য করা যাবে কি?\nবিচারবর্হিভূত সব হত্যাকাণ্ডই অবৈধ: সুলাতানা কামাল\n‘‘শুধু অপারেশন ক্লিন হার্টের সময় নয়, যে সময়ই বিচারবর্হিভূত হত্যাকাণ্ড ঘটুক না কেন, সেটা অবৈধ৷'' আর অবৈধ এ সব হত্যাকাণ্ডকে দায়মুক্তি দিয়ে বিগত সরকার যে আইন করেছিল, এবার সেটাকে অবৈধ ও অসাংবিধানিক বলে ঘোষণা করল হাইকোর্ট৷ (15.09.2015)\nকি-ওয়ার্ডস বিশ্ব, ব়্যাব, বাংলাদেশ, হাইকোর্ট, সন্ত্রাসী, হত্যা, বিচারবহির্ভূত


তারুণ্যের চোখে এম এন লারমাই হোক মোদের ভাবনাঃ বাচ্চু চাকমা | Indigenous Peoples News | Bangladesh\nতারুণ্যের চোখে এম এন লারমাই হোক মোদের ভাবনাঃ বাচ্চু চাকমা\n১৫ সেপ্টেম্বর ২০১৭ আসলেই প্রিয়নেতা মানবেন্দ্র নারায়ণ লারমার ৭৮ বছর পূর্ণ হবে। নেতার ৭৮তম জন্মবার্ষিকী উপলক্ষে “তারুণ্যের চোখে এম এন লারমাই হোক মোদের ভাবনা” এ লেখনির মাধ্যমে প্রিয়নেতাকে শ্রদ্ধা ও ভালবাসার সাথে স্মরণ করছি। মহাননেতা মানবেন্দ্র নারায়ণ লারমার ডাক নাম মঞ্জু। ১৯৩৯ সালে ১৫ সেপ্টেম্বর তিনি মহাপুরম (মাওরুম), বুড়িঘাট মৌজা, নানিয়ারচর থানা, রাঙ্গামাটি জেলায় (বর্তমানে কাপ্তাই হৃদের পানির নিচে) জন্ম গ্রহণ করেন। কিন্তু আজ সেই কর্মব্যস্ত মহাপুরম গ্রাম কাপ্তাই বাঁধের অথৈ জলে বিলীন হয়ে গেছে। হারিয়ে গেছে তাঁর স্মৃতি ও গৌরব। প্রিয়নেতা এম এন লারমার পারিবারিক জীবন, শিক্ষা জীবন, কর্মজীবন, রাজনৈতিক জীবন সম্পর্কে জানতে হলে তাঁর জীবন ও সংগ্রাম বইটি অধ্যয়ন করতে হবে। এম এন লারমার জন্ম, শিক্ষালাভ এবং আর্বিভাব পার্বত্য চট্টগ্রামের প্রেক্ষাপটে কোন গতানুগতিক সাধারণ ঘটনা নয়। কেননা তিনিই প্রথম পার্বত্য চট্টগ্রামকে নাড়িয়ে দিতে, পার্বত্য চট্টগ্রামকে ঐক্যবদ্ধ করতে, সামন্তবাদের বিরুদ্ধে পার্বত্য চট্টগ্রামের জনগণকে জাগরিত করতে, দেশে ও বিশ্বের দরবারে পার্বত্য চট্টগ্রামকে তুলে ধরতে, সর্বোপরি ভিন্ন ভাষাভাষি জুম্ম জনগণকে জুম্ম জাতীয়তাবাদে উদ্বুদ্ধ করতে সক্ষম হন।\nএম এন লারমার শিক্ষা লাভ ছিল অতীতের অন্য সবার চাইতে ব্যতিক্রম, তাঁর কর্মজীবন, জীবন-দর্শন, অন্য সবার চাইতে আলাদা। তিনি শিক্ষা অর্জন করে কোন চাকরী নিয়ে ব্যক্তি জীবনের সুখ-স্বাচ্ছন্দ্য বেছে নেননি। কেননা তিনি ভাবতেন আরো অন্য কিছু, তিনি অনুভব করতে আরো অনেক বিষয়। তিনি জানতেন মানব সভ্যতার অগ্রগতির কথা, তিনি জানতেন বিশ্বব্যাপী শ্রমজীবী মানুষ ও নিপীড়িত জাতির সংগ্রাম ও অধিকার আদায়ের কথা। তিনি বুঝতেন আধুনিক সব রাজনীতি, দর্শন, ইতিহাস ও সংস্কৃতির কথা। তিনি ভাবতেন পার্বত্য চট্টগ্রামের পশ্চাদপদ ও নিপীড়িত-নির্যাতিত জুম্ম জনগোষ্ঠীর কথা, তাদের জাগরিত করবার ও সংগঠিত করবার কথা, তাদের ন্যায্য অধিকার আদায়ের কথা। এভাবে তিনি তাঁর চিন্তাভাবনা, লক্ষ্য-উদ্দেশ্য জুম্ম জনগণ তথা দেশে ও বিশ্বের মানবতাবাদী মানুষের কাছে তুলে ধরেছিলেন। তাঁর জন্মদিবস আর মৃত্যুদিবস আসলে তাঁকে শ্রদ্ধাভরে স্মরণ করা কি শুধু জনসংহতি সমিতির দায়িত্ব? প্রশ্ন জাগে তিনি কাদের জন্য তাঁর জীবনকে উৎসর্গ করেছিলেন। তিনি সরকারের মন্ত্রীত্ব না নিয়ে গভীর অরণ্যে প্রবেশ করেছিলেন কি কারণে? সরকারি শিক্ষকতা, ওকালতি পেশায় যুক্ত থেকে প্রশান্তময় জীবন কাটাতে পারতেন, তাহলে কিসের তাড়নায় এসকল বৈষয়িক সুখ-স্বাচ্ছন্দ্য, চাকচিক্যময় জীবন-সংসার ত্যাগ করেছিলেন? জুম্ম তরুণেরা এর মর্মার্থ কি গভীরভাবে কখনো উপলদ্ধি করেছেন। নিজের জাতির যে করুণ অবস্থা সেটা কোনদিন, কোন সময় কিংবা কোন মুর্হুতে তাদের বিবেকের খোলসে করাঘাত করেছেন কি।\nজ্যোতিপ্রভা লারমার লেখা “মঞ্জুর কিছু স্মৃতি কিছু কথা” প্রবন্ধ অধ্যয়ন করে জানা যায় প্রিয়নেতার জন্মভূমি আর জাতির প্রতি গভীর মমত্ববোধ সত্যিই অতুলনীয়। প্রিয়নেতার বড় বোন জ্যোতিপ্রভা লারমা অতীতের স্মৃতি স্মরণ করতে গিয়ে বলেন, ‘সেই তরুণ বয়সেও তাঁর জন্মভূমির প্রতি মমত্ববোধ কত গভীর, আর কিরূপ নিখাদ দেশপ্রেম। কাপ্তাই বাঁধের দরজা বন্ধ করার সাথে সাথে দেখতে দেখতে বাঁধের পানি গ্রামের পর গ্রাম গ্রাস করে নিচ্ছে। আমাদের সুন্দর প্রিয় গ্রামটিও ডুবে যাবে। সবার মধ্যে এক ধরনের উৎকন্ঠা, অনিশ্চয়তা আর শোক শোক ভাব। ধীরে ধীরে আমাদের বাড়ির দিকেও ধেয়ে আসছে পানি। ঠিক এমনি সময়ে মঞ্জু আমাদের বাড়ির দেয়াল থেকে এক খন্ড আর উঠোন থেকে আরেক খন্ড মাটি নিয়ে কাগজে ভালভাবে মুড়িয়ে আমার হাতে তুলে দিল। আর আমাকে বলছিল এই জিনিসগুলি প্রাণের চেয়ে সযতনে রেখে দিতে। সেদিন সেটা হাতে তুলে নিতে নিতে আমি ভাবনার সাগরে ভাসছিলাম আর অবাক হচ্ছিলাম। আমার ছোট ভাই আমাকে কি কোন যাদুকরের অমূল্য সম্পদ সংরক্ষণ করে দেওয়ার ভার দিচ্ছে! কাগজের প্যাকেটটি খুলে মাটির খন্ডগুলোর দিকে অনেকক্ষণ তাকিয়ে ভাবতে থাকি আর মনে মনে প্রশ্ন করি, এই মাটির খন্ডটিতে কী স্বার্থ বা কোন স্মৃতির সাক্ষী বহন করছে কি? তখন মঞ্জুকে প্রশ্ন করেছিলাম, কেন এই মাটির টুকরো? তখন সে উত্তরে, “এই মাটি অমূল্য জিনিস” বলে আর কিছু না বলে কেবল একগাল হেসে চুপ করে থাকে। নানা ভেবে চিন্তে তার কথা রক্ষা করলাম মনেপ্রাণে, সযতনে তা রেখে দিলাম একটা ট্রাঙ্কে। তাঁর সেদিনকার সেই মাটির খন্ডগুলোর প্রতি এমন মায়া-মমতা, শ্রদ্ধাবোধ বুঝতে পারিনি। আজ এই শেষ বয়সে এসে তা গভীরভাবে উপলদ্ধি করছি, সেই মাটি মানুষের কতটুকু প্রয়োজন! আজ বুঝতে পারছি, মঞ্জু সেই সময়েও নিজের জন্মভূমি, মাতৃভূমি ও বাস্তুভিটাকে কত গভীরভাবে অনুভব করেছিল, ভালোবাসতে পেরেছিল!’\nপ্রতি বছরের ন্যায় এবারেও ১৫ সেপ্টেম্বর প্রিয়নেতার জন্মদিবস উপলক্ষে রাঙ্গামাটিতে রচনা প্রতিযোগিতার আহ্বান করা হয়েছে। এবারে ৬ষ্ঠ হতে ৮ম শ্রেণি পর্যন্ত বিষয়বস্তু নির্ধারণ করা হয়েছে প্রিয়নেতা “এম এন লারমার শিক্ষা জীবন”, নবম হতে দশম শ্রেণি পর্যন্ত “এম এন লারমার জীবন ও সংগ্রাম”, একাদশ হতে দ্বাদশ শ্রেণি পর্যন্ত “এম এন লারমা ও জুম্ম জাতীয়তাবাদ”, ডিগ্রী-অনার্স-মাস্টার্সের জন্য “বর্তমান প্রজন্মের ভাবনায় এম এন লারমা”। বিগত রচনা প্রতিযোগিতায় অনেক ছাত্রছাত্রী অংশগ্রহণ করেছেন। তাদের লেখনিতে এম এন লারমা সম্পর্কে জানার আগ্রহ দেখা গেছে। এম এন লারমা সম্পর্কে জানার জন্য নতুন প্রজন্মের অনেকের এই আগ্রহ খুবই উৎসাহব্যঞ্জক। তবে প্রিয়নেতার সম্পর্কে জানার এই আকাক্সক্ষা আরো ব্যাপকভাবে ছড়িয়ে দিতে হবে। কেবল জানার মধ্যে সীমাবদ্ধ না রেখে তাঁর আদর্শ ও চিন্তাধারা ধারণ ও অনুসরণে তরুণ প্রজন্মকে উদ্বুদ্ধ হতে হবে। যে মানুষটি নিজের জন্যে কিছুই করেনি। নিজের এবং পরিবার-পরিজনদের জন্যে তিনি কিছুই রেখে যেতে পারেননি। সবকিছু জুম্ম জনগণের সামগ্রিক স্বার্থেই উৎসর্গ করেছিলেন। তাঁর নীতি-আদর্শ অবশ্যই তরুণ প্রজন্মকে অনুসরণ ও ধারণ করা দরকার।\nএম এন লারমার মতো নি:স্বার্থ, ত্যাগী ও সংগ্রামী নেতাকে জুম্ম জনগণ অসময়ে হারিয়েছে। আমার প্রশ্ন জাগে, প্রিয়নেতার স্বপ্ন, চিন্তাধারা, দর্শন ও আদর্শ আমরা বর্তমান প্রজন্ম কতটুকু ভাবি এবং উপলদ্ধি করি? প্রিয়নেতার প্রতি গোটা জুম্ম জনগণের ভাবনাগুলো কতটা মূর্তমান? আমরা সমাজের মানুষেরা এতই অবিমৃষ্যকারী হতে পারি না যে, প্রিয়নেতা এম এন লারমাকে স্মরণ করতে পর্যন্ত ভুলে যাবো। শাসকশ্রেণির চাপিয়ে দেয়া জুম্ম জনগণের বর্তমান সংকট থেকে জাতিকে রক্ষা করতে গেলে প্রিয়নেতার নীতি-আদর্শ ও বিপ্লবী চিন্তাধারাকে জানতে হবে, ধারণ করতে হবে। তাই প্রিয়নেতার জন্মবার্ষিকী সবখানেই পালিত হোক; সমতল অঞ্চলে কলেজ কিংবা বিশ্ববিদ্যালয় ক্যাম্পাসে জুম্ম ছাত্র সমাজ যথাযোগ্য মর্যাদায় পালন করুক, জাতীয়ভাবে সুশীল সমাজ, বুদ্ধিজীবী সমাজ সংগঠিত হয়ে পালন করুক, পার্বত্যাঞ্চলে প্রতিটি উপজেলায়, ইউনিয়ন, গ্রামে-গঞ্জে, স্কুল, কলেজ, সামাজিক ক্লাব কিংবা পাঠাগারে আনুষ্ঠানিকভাবে মহাননেতা এম এন লারমাকে শ্রদ্ধাভরে স্মরণ করা হোক। আমাদের সবার অন্তরের তাগিদবোধ কিংবা আত্মসচেতন থেকেই সেটা বেরিয়ে আসুক। আমার জানা মতে রাঙ্গামাটি দেবাশীষনগরের এম এন লারমা স্মৃতি গণপাঠাগার, রাঙ্গাপানির বলেন্দ্র স্মৃতি পাঠাগার, কল্যাণপুরের রাবিরা পাঠাগার ও ক্লাব স্বতন্ত্রভাবে প্রিয়নেতার ৭৮তম জন্মদিবস আনুষ্ঠানিকভাবে নানা সৃজনশীল আয়োজন হাতে নিয়ে এম এন লারমাকে শ্রদ্ধা ও ভালবাসার সাথে স্মরণ করতে যাচ্ছে। পার্বত্য চট্টগ্রাম জনসংহতি সমিতি ও এম এন লারমা মেমোরিয়েল ফাউন্ডেশনও পৃথক পৃথক কমৃসূচি হাতে নিয়েছে। এই শ্রদ্ধা নিবেদনের আয়োজন সর্বত্রই সম্প্রসারিত হয়ে ছড়িয়ে পড়–ক। এভাবে আমাদের পাহাড়ের শিশুরা ও তরুন প্রজন্মরা এম এন লারমা সম্পর্কে জানবে, বুঝবে, শিখবে এবং বাস্তব জীবনে আরো অধিকতর উপলদ্ধি করতে পারবে। এম এন লারমার আদর্শই জুম্ম জাতির একমাত্র মুক্তির ঠিকানা। এম এন লারমার আদর্শ ব্যতীত জুম্ম জাতির মুক্তি সম্ভব হবে না!\nহাজারো জুম্ম জনতা সংগ্রামে রক্ত ঢেলে দিলো\nতবুও বিজাতীয় শোষণ থেকে জাতির মুক্তি মেলেনি\nমুক্তির জন্য আত্মত্যাগে, আত্মবলিদানে সাহসী ও নির্ভীক হতে হয়। সত্যিকার অর্থে এম এন লারমাই ছিলেন আত্মবলিদানে নির্ভীক এক বীর সেনানী। নিশ্চিত মৃত্যু হবে জেনেও তিনি পালিয়ে যাননি। মৃত্যুকে বরণ করে নিয়েছিলেন। মৃত্যুর মুখে তিনি বিভেদপন্থীদের উদ্দেশ্যে বলেছেনÑ “কি, তোমাদের ক্ষমা করে আমরা অন্যায় করেছি? আমাকে কিংবা তোমাদের বন্ধুদের মেরে জাতি কি মুক্ত হবে? যাক, তোমরা প্ররোচিত ও উত্তেজিত হয়ে যাই করো না কেন জাতির দুর্দশাকে তোমরা কখনো ভুলে যেও না আর জাতির এ আন্দোলনকে কখনো বানচাল হতে দিও না”। জুম্ম জনগণের সামগ্রিক মুক্তির জন্য প্রিয়নেতা জীবন উৎসর্গ করে গেলেন। পার্বত্যাঞ্চলে কেন জন্ম গ্রহণ করেছি, কি আমার পরিচয়, কি আমার অধিকার, আমাদের জায়গা জমি নিরাপদ আছে কিনা, আমার জন্মস্থান-বসতভিটা কেউ কেড়ে নিয়ে আমাকে ধমকানি দেবে, হুমকি-ধামকি দেবে, আমার উপর খবরদারী করবেÑ যা ইচ্ছে তাই করবে, সেটা কখনো মেনে নেওয়া যায় না।\nমেনে নিতে না পারলে কি করতে হবে? আমি বলছি, মানবেন্দ্র নারায়ণ লারমার দেখিয়ে দেওয়া পথ বাস্তবে অনুসরণ করতে হবে। তিনি কি বলেছিলেন, “যে জাতি সংগ্রাম করতে জানেনা, সে জাতি পৃথিবীতে বেঁচে থাকার কোন অধিকার থাকতে পারে না”। জুম্ম জাতির অধিকার প্রতিষ্ঠার জন্য, নিজের জাতিকে বিজাতীয় শাসন-শোষণ থেকে মুক্ত করার জন্য পাগল হয়েছিলেন। জুম্ম জাতীয় অস্তিত্ব, জন্মভূমির অস্তিত্ব রক্ষা, ভূমিস্বত্ব ও মৌলিক অধিকার প্রতিষ্ঠার জন্য তিনি পাগল হয়েছিলেন। অথচ মুক্তির জন্য পাগলপ্রায় মানুষটির জীবন ও সংগ্রাম বিষয়ে তরুণদেরকে কতটুকু কৌতূহলী করে? অন্তরের ভেতর কতটুকু জানার আগ্রহ সৃষ্টি করে? আমি তারুণ্যের জয়গান করি, তরুণদের মহাশক্তিধর মনে করি। অমিত সম্ভাবনা রয়েছে তারুণ্যের হৃদয়ে। এই তরুণরাই অবিনশ্বর, তারা অমিত সম্ভাবনার অধিকারী। আদর্শিক চেতনাকে ধারণ করে তারা বিশ্বের বুকে অজেয় হিসেবে স্থান দখল করে নিতে পারে।\nসংঘর্ষই মানুষের মূল আঁধার! সেই সংঘর্ষের মধ্য দিয়ে আঁধারকে দূরীভুত করে পূর্বদিকের উদীয়মান সূর্যের মত তেজস্বী রূপে আর্বিভুত হয়ে পৃথিবীকে আলোকিত করাই তরুণদের একমাত্র কাজ। আজ আমি উদ্বেগ প্রকাশ করছি, যে মানুষটি জুম্ম জাতির সামগ্রিক মুক্তি চেয়েছিলেন এবং বাংলাদেশের আপামর জনগণের শোষণ থেকে মুক্তি চেয়েছিলেন, সেই মানুষটির জন্মবার্ষিকী-মৃত্যুবার্ষিকী সবখানেই পালিত হওয়া দরকার। আমাদের পূর্ব পুরুষেরা বলতেন, জ্ঞানী-গুণীজনকে কদর না করলে, শ্রদ্ধা ও সম্মান না করলে সে দেশে, সে জাতিতে জ্ঞানী-গুণীজনের জন্ম হয় না। তাহলে আমরা কি এতই নিচে নেমে গেছি যার দরুণ পূর্ব-পুরুষদের ইতিবাচক কথাগুলো কামাকায় ভুলে যাচ্ছি?\nযার কথা জুম্ম জনগণ মেনে চলে\nযে মানুষটি জুম্ম জনগণের অন্তরে মিশে রয়েছে\nতাঁর নাম “লারমা, লারমা”।\nপাহাড়ের তরুণেরা নিজেদের শেকড়কে জানুক, এম এন লারমাকে আরো বেশি বেশি করে অধ্যয়ন করুক, লারমার আদর্শকে চলার পথে পাথেয় হিসেবে হৃদয়ে গেঁথে রাখুক। তিনি যে জুম্ম জাতির পিতা, জুম্ম জাতির মুক্তির দিশারী ও মহান অগ্রদূত এবং পথপ্রদর্শক সেটা পার্বত্যাঞ্চলের প্রতিটি প্রান্তে মানুষের জানা থাকা দরকার। তাঁর আদর্শকে তরুণ সমাজ কেন গ্রহণ করবেন; কেন অনুসরণ করবেন সেটার বাস্তবভিত্তিক ব্যাখ্যা অবশ্যই দিতে হবে। ‘মানবেন্দ্র নারায়ণ লারমার জীবন ও সংগ্রাম’ স্মারক গ্রন্থে অধ্যয়ন করে জানা যায়- “এ যুগের এক শ্রেষ্ঠ মানুষ মহাননেতা এম এন লারমা”। আসলে এম এন লারমার কোন গোষ্ঠীর জন্য, কেবল কোন নির্দিষ্ট শ্রেণি বা জাতির জন্য চিন্তাভাবনা করেননি বা সংগ্রাম করেননি; মানুষের জন্যই চিন্তা-ভাবনা করেছেন, মানুষের ন্যায্য অধিকারের জন্যই সংগ্রাম করেছেন। যা সত্যিকারের একজন মানুষের দায়িত্ব-কর্তব্য। তিনি মূলত বিশ্বের বর্তমান প্রেক্ষাপটে সবচেয়ে নির্যাতিত সবচেয়ে ক্ষতির সম্মুখীন এক প্রান্তিক মানবগোষ্ঠীর জন্যই কাজ করেছেন। তাই তাঁর অভিজ্ঞতা, চিন্তাধারা বিশ্বের সকল নির্যাতিত নিপীড়িত মানুষ ও জাতিসমূহের অধিকার আদায়ের পথে এক অমূল্য সম্পদ। তাঁর সংগ্রামের ন্যায্যতা, বাস্তবতা, ঐতিহাসিক গুরুত্ব, দূরদর্শিতা, গভীরতা এবং ব্যাপকতা আজকের দিনের আদিবাসী মানুষের যে দুর্দশা, আন্দোলন ও উত্থান তা লক্ষ্য করলেই আমরা অনুভব করতে পারি। মানবসমাজ ও সভ্যতার বিকাশকে কিছুটা হলেও এগিয়ে নিয়ে গেছেন। শুধু তাই নয়, মানুষ হিসেবেও তিনি অনন্য গুণের অধিকারী। তিনি চিন্তা করতেন অনেক উঁচুতে, অনেক ব্যাপকতায়, অনেক গভীরে, কিন্তু জীবনযাপন করতেন একেবারে সাদাসিধে। পার্টির সর্বোচ্চ নেতা হয়েও গেরিলা জীবনে তিনি নিজের কাপড় নিজেই ধুতেন।\nগ্রামের কারো বাড়িতে গেলে বিশেষ করে রাত্রে গেরস্থরা যদি মোরগ-মুরগির মাংস রান্না করার উদ্যোগ নেয় তখন তিনি তৎক্ষণাৎ তা নিষেধ করেন। তিনি বলেন, রাত্রি হলেই মানুষ যেমন ঘরে ফেরে, পশু-পাখিরাও ঘরে ফেরে, গবাদি পশু-পাখিরাও স্ব-স্ব আশ্রয়স্থলে ফিরে ঘুমিয়ে পড়ে। এই সময়ে সেখান থেকে তুলে কোন গবাদি পশু-পাখি কাটাও সমীচীন নয়। আর কারো বাড়িতে খাবার খেলেও তিনি খোঁজ নিতেন সবাই খেয়েছে কিনা অথবা তাদের জন্য পর্যাপ্ত রাখা হয়েছে কিনা। তাঁর সঙ্গীদেরও তিনি এ ব্যাপারে সজাগ হওয়ার পরামর্শ দিতেন। পরিবেশের ব্যাপারেও তিনি ছিলেন অত্যন্ত সচেতন প্রকৃতির প্রাচূর্য বনে থেকেও তিনি অহেতুক কোন গাছ কাটতে দিতেন না, লতা-পাতা ছিঁড়তে দিতেন না। দুর্লভ ও বিলুপ্তপ্রায় কোন প্রাণী শিকার করতে দিতেন না। নারী সমাজের প্রতিও ছিল তাঁর গভীর দরদ। তিনি ছিলেন কঠোর পরিশ্রমী, অসীম ধৈর্যশীল, কষ্টসহিঞ্চু, সাহসী, আত্মবিশ্বাসী। ছিলেন সৎ, নিষ্ঠাবান, অমায়িক, ভদ্র, ন¤্র, সুশৃঙ্খল জীবনের অধিকারী। আসলে তিনি ছিলেন আধুনিক সভ্যতার অগ্রসর ও আদর্শস্থানীয় মানুষদের একজন।\nএত বড় মানুষ, এত মহাননেতা যুগ যুগ ধরে পেছনে পড়ে থাকা পার্বত্য চট্টগ্রামে জন্ম গ্রহণ করেছেন এবং সেখান থেকেই তিনি তাঁর বিকাশ ঘটিয়েছেনÑ এটা যেমনি এক আশ্চর্যজনক, তেমনি শিক্ষণীয় এবং অনুপ্রেরণাদায়ক। যেন সময়ের প্রয়োজনে, যুগের প্রয়োজনে তাঁর এই আর্বিভাব। তিনি এমন এক মানুষ যাকে নিয়ে একজন সাধারণ জুম্মও গর্ব করতে পারে, তাঁর অনুপস্থিতিতেও তাঁর কাছ থেকে শিক্ষা গ্রহণ করতে পারে এবং তাকে সম্মান করে নিজে সম্মানিত হতে পারে। তাই সেই ১৯৮৩ সালে এম এন লারমাকে যারা হত্যা করেছেন তারাই আজ ইতিহাসের চরম ঘৃণার পাত্র। ভিয়েতনামের এক বিপ্লবী কবি বলেছেন, “কিছু কিছু মৃত্যু আছে যা পরিণত হয় অবিনশ্বর জীবনে”-তেমনি এম এন লারমার মৃত্যুও পরিণত হয়েছে অবিনশ্বর এক জীবনে।\nগেরিলা জীবনে প্রিয়নেতা বলতেন যে, বন হচ্ছে পশু-পাখিদের আবাসভূমি। আমরা আমাদের জাতীয় অস্তিত্ব ও আবাসভূমির অস্তিত্বের লড়াই করতে পশু-পাখিদের আবাসভূমিতে আশ্রয় নিয়েছি। কাজেই পশু-পক্ষীদের নিধন করা যাবে না। তাদেরকে নিয়েই একসাথে থাকতে হবে। অপ্রয়োজনে গাছ-বাঁশ কাটা যাবে না। তিনি পথের ধারের গাছ কাটতে বারণ করতেন। কাঁকড়াগুলো রাতের বেলায় গর্ত থেকে বেরিয়ে আসে খাদ্যের সন্ধানে। গেরিলা জীবনে পার্টির সদস্যরা নাইট মার্চিং এর সময় ছড়াপথে কাঁকড়া ধরে দাঁড়গুলো ভেঙে নিয়ে ব্যারাকে পৌঁছে আগুনে পুড়িয়ে শাঁসগুলো খেতো। প্রিয়নেতা তা বারণ করতেন এবং বলতেন, তোমাদের হাতগুলো কেটে নিলে তোমরা কিভাবে আহার করবে? তাছাড়া তিনি রাতের বেলায় ঘনঘন কাঁকড়া ধরতে বারণ করতেন। রাতের বেলায় কাঁকড়াগুলো গর্তের বাইরে আসে বলে সহজে মানুষের হাতে ধরা পড়ে এবং কয়েকদিনের মধ্যে ঐ ছড়ায় আর কাঁকড়া পাওয়া যায় না। এজন্য কাঁকড়াগুলোর অস্তিত্বের কথা ভেবে রাতের বেলায় একই ছড়াই ঘনঘন কাঁকড়া ধরতে নিষেধ করতেন।\nআমরা তাঁর জীবন ও সংগ্রাম বই অধ্যয়ন করে দেখতে পাই যে, শুধুমাত্র তাঁর ব্যক্তিগত নয়, বরং তা তিনি যৌথ জীবনে এবং জাতীয় জীবনে জীব পরিবেশ ও সাংস্কৃতিক পরিবেশ রক্ষার নীতি মেনে চলার প্রতি নিষ্ঠাবান ছিলেন। ১৯৭৫ সালে নির্দেশাবলীর মাধ্যমে সকল জনসাধারণকে জানিয়ে দেওয়া হয় যে, নির্দেশ পাওয়ার পর থেকে কেউ ধনেশ পাখি, বিরল প্রজাতির পাখি, মাদী হরিণ, বাঘ, ভল্লুক, গয়াল, হাতী, অজগর, কোবরা, শকজোড় (বিষধর বড় সাপ), বানর, জঙ্গলী কুকুর, বিরল প্রজাতির কচ্ছপ, ইয়ো হরিণ ইত্যাদি পশু-পাখিদের সংরক্ষণ করার জন্য গ্রাম পঞ্চায়েত কমিটিকে শাস্তিমূলক ব্যবস্থা গ্রহণের ক্ষমতা দেয়া হয়। পশুদের মধ্যে কেবলমাত্র শূকর শিকারের উপর কোন বাধা-নিষেধ ছিল না। বর্তমান সময়ে উল্লেখ করা যায়, প্রাকৃতিক পরিবেশের সঙ্গে মানুষের বৈরি সম্পর্ক গড়ে উঠেছে। তাই প্রকৃতিও মানুষের উপর এর প্রতিশোধ নেয়। অনাবৃষ্টি, অতিবৃষ্টি, খরা, প্লাবন, সাইক্লোন, মহামারী ও ভূমিকম্পের মাধ্যমে প্রকৃতি মানুষের উপর প্রতিশোধ নেয়। এবারে ২০১৭ সালে মোরা আর পাহাড়ের অতিবৃষ্টির কারণে ভূমিধস শতশত মানুষের প্রাণহানি হয়েছিল। পরিবেশবাদী প্রিয়নেতা এম এন লারমা প্রকৃতি ও তার অন্যতম অংশ মানুষের সমাজের সেই নিবিড় সম্পর্ক প্রকৃতির ক্ষতি না করেই গড়ে তোলার একজন কারিগর ছিলেন। তিনি প্রাকৃতিক পরিবেশের এই দৃষ্টিকোণ থেকে পার্বত্য চট্টগ্রামের জুম্মদের অস্তিত্ব সংরক্ষণের আন্দোলন থেকে প্রাকৃতিক জৈব পরিবেশ সংরক্ষণের আন্দোলনকে বিচ্ছিন্ন করে দেখেননি। এখানেই তাঁর সাথে অন্যান্য রাজনীতিবিদদের মৌলিক পার্থক্য। তাহলে তিনি শুধুমাত্র রাজনীতিবিদ নন, পরিবেশবিদও ছিলেন।\nনিরাপদ, সুখ-স্বাচ্ছন্দ্যময় জীবন ফেলে\nবেছে নিয়েছিলে তুমি ইস্পাত-কঠিন পথ\nপাহাড়ের জীবনকে বাঁচাতে সে পথে চলা\nশাসকগোষ্ঠীর কাছে কোনদিন হার মানোনি\nজুম পাহাড়ে প্রিয়নেতা এম এন লারমার আদর্শকে ফিরে পেতে হলে তরুণদের অক্লান্ত পরিশ্রম করতে হবে। ১৯৮৩ সালে ১০ই নভেম্বর গভীর রাতে বিশ্বাসঘাতকতামূলক হামলায় যেদিন নিহত হলেন আমাদের প্রিয়নেতা, তখন কি পাহাড়জুড়ে অরণ্য জননী কেঁদেছিল তাঁর প্রিয় সন্তানকে হারিয়ে? কাঁপ্তাই বাঁধের ফলে পানির নিচে তলিয়ে যাওয়া তাঁর শৈশবের মহাপুরম নদী ও গ্রাম, জুম্মদের সামাজিক উৎসব বিজু-সাংগ্রাই-বৈসুক-বিষু-বিহু উৎসব পাহাড়ের দেশে ঋতুর পরে ঋতুর ফিরে আসে, ফুরামোন, কেওক্রডং, আলুটিলা পাহাড়, মাচাং ঘর, পাহাড়ের বুকে জুমক্ষেত, পাহাড়ের চিল-সাদারার পায়ে চলা পথ, পাহাড় বেয়ে চলা ঝর্না, বনের পশু-পাখি, নিপীড়িত-শোষিত, বঞ্চিত জুম্ম জনগণ সকলে কি কেঁদেছিল প্রিয়নেতার জন্য? চেঙ্গী, মাইনী, কাচালং, কর্ণফুলী, শঙ্খ, মাতামুহুরী, লোগাং নদীর ¯্রােত কি স্বাভাবিকভাবে বয়ে গিয়েছিল? নেতৃত্ববিহীনতায় কিছু দিনের জন্য মৌন হয়ে গিয়েছিল কি তারা? মহান জাতীয় সংসদে পার্বত্য চট্টগ্রামের জুম্ম জনগোষ্ঠীর অধিকারের কথা বলার জন্য স্পিকার প্রিয়নেতাকে বলেছেন, দুই মিনিট সময় আপনাকে দেয়া হল। এই তো ছিল জাতীয় সংসদে পাহাড়ের এই মানুষটির অবস্থা। নিজের জাতিগোষ্ঠীর সম্পর্কে এত গুরুত্বপূর্ণ কথা বলার জন্য তাঁকে স্পিকার সময় দিয়েছেন মাত্র দুই মিনিট। বাঙালি জাতীয়তাবাদের জাত্যাভিমানে টগবগ করা সংসদ সদস্যদের পাহাড়ী মানুষ সম্পর্কে এই তো ছিল আচরণ ।\nতবুও অনেক কথা তিনি বলেছেন সংসদে। একাকী তিনি রীতিমত যুদ্ধ করেছেন সংসদের ভেতরে, আদিবাসী পাহাড়ি মানুষের স্বতন্ত্র পরিচয় ও সংস্কৃতি কথা, জীবনের আবেদন-আবেগের কথা বলে সকলকে বোঝাবার চেষ্টা করেছেন। তাঁর কথা সম্মিলিতভাবে শোনেননি শাসকগোষ্ঠী। তাঁর কথার মূল্য দেয়নি তারা। সেদিন সংবিধানে জুম্ম জাতির অপরিচয়ের বিল পাশ হয়ে গেল এবং তাঁর কথাগুলোকে চূড়ান্ত দম্ভ আর অহংকারে এবং চূড়ান্ত অজ্ঞতায় শুধুমাত্র সংখ্যাগরিষ্ঠের জোরে কন্ঠভোটে নাকচ করে দেয়া হলো, মনে অনেক বেদনা ও কষ্ট নিয়ে প্রিয়নেতা রাঙ্গামাটিতে ফিরে এসেছিলেন, আর প্রিয় মাতৃভূমিতে এসে প্রিয়জনদের কাছে পেয়ে শিশুর মতো কেঁদেছিলেন এবং বলেছিলেন আমাদের সব আশা শেষ হয়ে গেল। না, এভাবে আর হবে না, অন্য পথ ধরতে হবে। তিনি বাংলাদেশ সরকারের হীন কার্যকলাপের চিত্র তুলে ধরলেন।\nপ্রতিক্রিয়াশীল চক্র প্রিয়নেতার জীবন কেড়ে নিলেও\nআদর্শিক চেতনাকে কেড়ে নিতে পারেনি\nএম এন লারমার চেতনার মৃত্যু নেই\nপ্রিয়নেতা বলেছেন, “রাজনৈতিক অধিকার ব্যতীত কোন অধিকারই টিকে থাকতে পারে না। তাই প্রথমেই জনগণকে রাজনৈতিকভাবে অধিকার সচেতন করে তুলতে হবে। অন্য কিছু দ্বারা মানুষের নিকট হতে অতি সহজেই সস্তা বাহবা পেতে পারে; কিন্তু এর দ্বারা মানুষের তেমন উপকার হবে না। তিনি উদাহারণ দিলেন, একজন নৌকার মাঝিকে মাত্র পঞ্চাশ পয়সার বদলে দশ টাকা দিলে সবাই প্রশংসা করবে। কিন্তু এর দ্বারা সকল নৌকার মাঝিদের উপকার হবে না। তিনি আরো বলেন, মানুষের উপকার করতে হলে সৎ নীতি, আদর্শ পালন করতে হবে এবং ইহার বাস্তবায়ন করতে হবে”। তাঁর সান্নিধ্যে থাকা অনেকেই বলেন প্রিয়নেতাকে হারিয়ে জুম্ম জাতির অপূরণীয় ক্ষতি হয়েছে যা কোনদিন পূরণ হবার নয়। সেই বিশ্বাসঘাতকেরা জুম্ম জাতির ইতিহাসের পৃষ্ঠাকে কলংকিত করেছে। প্রিয়নেতার ৭৮তম জন্মবার্ষিকীতে সেই বিভেদপন্থী গিরি-প্রকাশ-দেবেন-পলাশ চক্রদের ঘৃণাভরে ধীক্কার জানাই। ইতিহাসের আস্তাকুড়ে নিক্ষেপিত এই চক্রান্তকারীরা পাক-ভারতের মীরজাফর এবং লংকার বিভীষণকেও হার মানিয়ে দিয়েছে। কিন্তু ইতিহাস তার আপন গতি থেকে বিচ্যুত হয়নি। জাতীয় চেতনা কখনো ধ্বংস করে দিতে পারেনি। স্বার্থ ও ক্ষমতার সংঘাতের ফলে ঐ চক্রান্তকারী কতিপয় নেতা দলবলে সশস্ত্রভাবে সরকারের কাছে আত্মসমর্পণ করেছে। ১০ই নভেম্বরের শহীদদের রক্তধারাকে সাক্ষী রেখে সত্য ও ন্যায়ের পথে সংগ্রামী ইতিহাস আপন গতিতে চলতে থাকবে। তাইতো জুম্ম তারুণ্যের চোখে এম এন লারমাকে কেমন মানাবে, কেমন করে দেখবে প্রিয়নেতার আদর্শকেÑ তাদের ভাবনা কি সেটা আজো সময়ের দাবী। প্রিয়নেতার ৭৮তম জন্মবার্ষিকী সবখানেই পালন করার মধ্য দিয়ে তরুণ সমাজ সেই আদর্শের পথে এগিয়ে যেতে থাকবে। এম এন লারমা অসমাপ্ত কাজ জুম্ম তরুণেরাই একদিন সমাপ্ত করবেÑ প্রিয়নেতার জন্মদিবসে এটায় তরুণদের একমাত্র ভাবনা হয়ে উঠুক।\nমহান আদর্শের জয় হোক, প্রিয়নেতা এম এন লারমার চেতনা অমর হোক!!!\nতৃতীয় লিঙ্গের চালক চালাবে ডাক বিভাগের মোটর বাইক\nবিশ্বের প্রথম ‘আদিবাসী বিশ্ববিদ্যালয়’ তৈরি হল ওড়িশায়


দেশের দারিদ্র বিমোচনে প্রয়োজন প্রযুক্তির ব্যবহার ও সম্প্রসারণ--ড. ফরাসউদ্দিন\nCategory: কৃষি ফোকাস\t Created: Sunday, 13 November 2016 17:26\t Written by Lost User\nআবুল বাশার মিরাজ, বাকৃবি প্রতিনিধি:‘১৯৭৩ সালে সাড়ে সাত কোটি জনসংখ্যার প্রায় ছয় কোটি ছিল দরিদ্র। কিন্তু বর্তমানে ১৬ কোটি জনসংখ্যার সাড়ে মাত্র ৩ কোটি দারিদ্র সীমার নিচে রয়েছে। স্বাধীনতার পর থেকে দারিদ্র বিমোচনে বাংলাদেশ দ্রুতগতিতে অভাবনীয় সাফল্য অর্জন করেছে। মোট দেশজ উৎপাদন (জিডিপি) দারিদ্র বিমোচনের পূর্ব শর্ত। প্রবৃদ্ধি বাড়িয়ে পুরোপুরি দারিদ্র বিমোচন করা সম্ভব নয়। সেজন্য গুণগত মানসম্পন্ন কর্মসংস্থান তৈরী করতে হবে।\nরিজিওনাল নেটওয়ার্ক অন পোভার্টি ইরাডিকেশন (রেনপার) এর ৭ম আন্তর্জাতিক সেমিনারে প্রধান অতিথির বক্তব্যে এসব কথা বলেন বাংলাদেশ ব্যাংকের প্রাক্তন গভর্ণর ড. মোহাম্মদ ফরাসউদ্দিন।\nতিনি আরো বলেন, বর্তমান জনসংখ্যার প্রায় ৫ কোটির অধিক তরুণ। দেশের এই বিপুল পরিমাণ জনগোষ্ঠীকে মানব সম্পদে পরিণত করতে হবে। এজন্য নিত্য নতুন প্রযুক্তি যেমন সৌর শক্তিসহ নানা ধরণের প্রযুক্তি উদ্ভাবন, ব্যবহার ও সম্প্রসারণ করে দেশের তরুণ সমাজ তথা দেশকে সামনের দিকে এগিয়ে নিতে হবে।\n১৩ নভেম্বর রবিবার সকাল ১০ টার দিকে বাংলাদেশ কৃষি বিশ্ববিদ্যালয়ের (বাকৃবি) সৈয়দ নজরুল ইসলাম সম্মেলন ভবনে তিন দিনব্যাপী এ সেমিনারের উদ্বোধননী অনুষ্ঠান অনুষ্ঠিত হয়।\nদক্ষিণ ও দক্ষিণ-পূর্ব এশিয়ায় দারিদ্র বিমোচনের লক্ষ্যে এ সেমিনার আয়োজন করা হয়। ‘দারিদ্র বিমোচনে প্রযুক্তির প্রসার ঃ সম্ভাবনা ও ঝুঁকি’ এ প্রতিপাদ্যকে সামনে রেখে রেনপার’র ৭ম আন্তর্জাতিক সেমিনারের প্রধান পৃষ্ঠপোষক হিসেবে বাকৃবি ভিসি অধ্যাপক ড.মো. আলী আকবর, বিশেষ অতিথি হিসেবে মালোয়েশিয়ার কেলেনটান ইউনিভার্সিটির ডেপুটি ভাইস চ্যান্সেলর ও রেনপারের চেয়্যারমান প্রফেসর ড্যাটো ড. ইব্রাহীম বিন চে ওমর প্রমুখ।\nসেমিনারে মালোয়েশিয়া, কম্বোডিয়া, ভারত, ইন্দোনেশিয়া, ভিয়েতনাম ও বাংলাদেশ থেকে প্রায় ২০০ জন বিজ্ঞানী ও গবেষক উপস্থিত ছিলেন। তিন দিনব্যাপী সেমিনারে ৬ টি সেশনে ১৪১ টি বৈজ্ঞানিক প্রবন্ধ উপস্থাপিত হবে। উদ্বোধনী অনুষ্ঠানে মূল প্রবন্ধ উপস্থাপন করেন ফুড এন্ড এগ্রিকালচারাল অরগানাইজেশনের (ঋঅঙ) বাংলাদেশ প্রতিনিধি মাইক রবসন।\nমূল প্রবন্ধে মাইক রবসন বলেন, নিয়মিত খরা-বন্যাসহ নানা ধরণের প্রাকৃতিক দূর্যোগ, প্রত্যন্ত অঞ্চলে সুযোগ সুবিধার অভাবের কারণেই বাংলাদেশে এখনো দারিদ্রতা বিদ্যমান। নিত্য নতুন প্রযুক্তি উদ্ভবিত হলেও তা কৃষক পর্যায়ে কিভাবে তারা লাভবান হবে সেদিকে লক্ষ্য না রাখায় অনেক ক্ষেত্রে তা ফলপ্রসু হচ্ছে না। এছাড়া বর্তমানে দেশের ৩০ শতাংশ মানুষ শহরের দিকে ধাবিত হচ্ছে। তাই দারিদ্রতা দূরীকরণে গ্রামাঞ্চলের পাশাপাশি শহরের দিকেও সমান গুরুত্ব দিতে হবে।\nএদিকে দুপুর সাড়ে ১২ টার দিকে বিশ্ববিদ্যালয়ের কৃষি অনুষদ সংলগ্ন করিডোরে কৃষি প্রযুক্তি মেলার উদ্বোধন করেন ড. মোহাম্মদ ফরাসউদ্দিন। তিন দিন ব্যাপী ওই মেলায় বাংলাদেশ কৃষি গবেষণা ইনিস্টিউট (বারি), বাংলাদেশ ধান গবেষণা ইনস্টিউট (ব্রি), বাংলাদেশ পরমাণু গবেষণা ইনস্টিউট (বিনা), বাংলাদেশ বন গবেষণা ইনিস্টিউট, পল্লী উন্নয়ন একাডেমি (আরডিএ), বাংলাদেশ কৃষি বিশ্ববিদ্যালয় সম্প্রসারণ কেন্দ্র (বাউএক), ওয়াল্ডভিশনসহ সরকারি-বেসরকারি প্রায় ২২ টি প্রতিষ্ঠান অংশগ্রহণ করছে।\nউল্লেখ্য, রেনপার’র ৬ষ্ঠ আন্তর্জাতিক সেমিনার ভারতে অনুষ্ঠিত হয়। প্রথমবারের মত বাংলাদেশ আয়োজক দেশ হিসেবে সেমিনার আয়োজন করার সুযোগ পান।


জাল এনআইডিতে খরচ লাখ টাকা, অর্ধেক পেতেন ইসি কর্মকর্তা! | আমাদের সময়.কম – AmaderShomoy.com\nজাল এনআইডিতে খরচ লাখ টাকা, অর্ধেক পেতেন ইসি কর্মকর্তা!\nপ্রকাশের সময় : December 27, 2020, 1:16 am\nআপডেট সময় : December 27, 2020 at 1:17 am\nডেস্ক রিপোর্ট : জাল জাতীয় পরিচয়পত্র (এনআইডি) বানিয়ে কোটি কোটি টাকার ব্যাংক ঋণ ও জমি জালিয়াতিসহ বেশ কিছু অপরাধ করেছে একটি প্রতারক চক্র। এই চক্রকে জাল এনআইডি তৈরি করতে সাহায্য করেছে নির্বাচন কমিশনের (ইসি) আউটসোর্সিংয়ে নিয়োগ পাওয়া ডেটা এন্ট্রি অপারেটররা। জালিয়াতির মাধ্যমে প্রতিটি এনআইডি তৈরির জন্য লাখ টাকা নিয়েছে ইসির অসাধু এই কর্মকর্তারা।\nনির্বাচন কমিশন (ইসি) বলছে, এমন ৪২ কর্মীকে বরখাস্তের পাশাপাশি তাদের বিরুদ্ধে বিভাগীয় মামলা করেছে নির্বাচন কমিশন (ইসি)। আর জালিয়াতির কাজে ব্যবহার করা এমন এক হাজার ৫৭টি জাতীয় পরিচয়পত্র (এনআইডি) লক করেছে নির্বাচন কমিশন। আর তাদের বিরুদ্ধে দেশের বিভিন্ন থানায় ৫৫৬টি মামলা করেছে ইসির আইন বিভাগ।\n শরনখোলায় নাশকতার আগুনে নিঃস্ব ইজিবাইক চালক! ≣ নুসরাত-মিমি পর্দায় চুমু খেতে রাজি হবে, প্রশ্ন নির্মাতার ≣  লক্ষাধিক নিয়োগের ঘোষণার মধ্যে অ্যামাজনের ২০ হাজার কর্মী কোভিডে আক্রান্ত\nএই মামলার তদন্ত কর্মকর্তা ডিবির লালবাগ বিভাগের সংঘবদ্ধ অপরাধ ও গাড়ি চুরি প্রতিরোধ টিমের সহকারী কমিশনার (এসি) মধুসূদন দাস বলেন, ‘বিষয়টি গুরুত্ব দিয়ে তদন্ত করছি। ইসির সঙ্গেও কথা হয়েছে। এই প্রতারক চক্র কোন কোন এনআইডি ব্যবহার করে ব্যাংকগুলো থেকে টাকা নিয়েছেন, সে বিষয়ে ব্যাংকগুলোকে চিঠি দেওয়া হয়েছে। সব কিছু মিলে তদন্ত শেষ করে আমরা দ্রুতই চার্জশিট দিবো।’\nএদিকে ইসি সূত্র বলছে, গত ১০ বছরে অন্তত ১০ লাখ মানুষ দ্বৈত ভোটার হতে চেয়েছিলেন। যেখানে শুধু ২০১৯ সালে দুই লাখ সাত হাজার ৬৩৫ জন দ্বিতীয়বার ভোটার হওয়ার জন্য আবেদন করেন। এর মধ্যে খারাপ উদ্দেশ্যে দ্বৈত ভোটার হওয়া এক হাজার ৫৭ জনকে শনাক্ত করা হয়েছে।\nজানতে চাইলে জাতীয় পরিচয় নিবন্ধন অনুবিভাগের মহাপরিচালক ব্রিগেডিয়ার জেনারেল মোহাম্মদ সাইদুল ইসলাম বলেন, ‘এই সকল অনিয়মের বিষয়ে তদন্ত কমিটি গঠন করা হয়েছে। তারা কাজ করছেন। জালিয়াতি করে যারা এনআইডি কার্ড নিয়েছেন তাদের শনাক্ত করতে সক্ষম হয়েছি। আর যেসব কর্মকর্তা এসব দুর্নীতি করেছেন তাদের বিরুদ্ধেও ব্যবস্থা গ্রহণ করা হয়েছে। ডিজিটাল স্বাক্ষরের পাশাপাশি ফেসিয়াল রিকগনিশন এবং আইরিশ স্ক্যান যুক্ত করেছি। এখন চাইলেও কেউ জাল বা দ্বৈত এনআইডি তৈরি করতে পারবে না।’ সূত্র: বাংলা ট্রিবিউন


ব্যাংকে চাকুরী দেয়ার নামে টাকা আত্মসাতের অভিযোগ | Lohagaranews24\nHome | ব্রেকিং নিউজ | ব্যাংকে চাকুরী দেয়ার নামে টাকা আত্মসাতের অভিযোগ\nব্যাংকে চাকুরী দেয়ার নামে টাকা আত্মসাতের অভিযোগ\nin ব্রেকিং নিউজ, লোহাগাড়ার সংবাদ, শীর্ষ সংবাদ November 5, 2019\t0 800 Views\nএলনিউজ২৪ডটকম : ব্যাংকে চাকুরী দেয়ার নামে টাকার আত্মসাতের অভিযোগ করেছেন লোহাগাড়া উপজেলার আমিরাবাদ ৩নং ওয়ার্ডের মৃত আবদুল মালেকের পুত্র সেলিম উদ্দিন। টাকা উদ্ধারের আবেদন জানিয়ে গত ৩০ অক্টোবর লোহাগাড়া উপজেলা পরিষদ চেয়ারম্যান বরাবরে লিখিত অভিযোগ করেছেন তিনি। অভিযুক্ত মাওলানা মোহাম্মদ জসিম উদ্দিন একই উপজেলার পশ্চিম কলাউজান মিয়াজী পাড়ার ফরিদুল আলমের পুত্র।\nঅভিযোগ সূত্রে জানা যায়, অভিযোগকারীর পিতার মৃত্যুর পর পরিবারের দুরবস্থা থেকে উত্তরণের জন্য ২০১৭ সনের ২৯ অক্টোবর এস. আলম গ্রুপের পরিচালনাধীন ব্যাংকের চাকুরীর জন্য স্থানীয় সংসদ সদস্য প্রফেসর ড. আবু রেজা মুহাম্মদ নেজাম উদ্দিন নদভীর ডিও লেটার (সুপারিশপত্র) নেন। উক্ত সুপারিশপত্র নিয়ে ২০১৭ সনের ৫ নভেম্বর চট্টগ্রামস্থ এস. আলম গ্রুপের প্রধান কার্যালয়ে স্বশরীরে আবেদনপত্র জমা দিতে গেলে অভিযুক্ত মাওলানা মোহাম্মদ জসিম উদ্দিনের সাথে দেখা হয়। কথাবার্তার এক পর্যায়ে অভিযুক্তের বাড়ি ও অভিযোগকারীর মামীর বাপের বাড়ি একই পাড়ায় বলে জানায় এবং আবেদনপত্র জমা দিতে নিষেধ করেন। অভিযুক্ত তার মোবাইল নাম্বার অভিযোগকারীকে দেয় ও মোবাইলে যোগাযোগ করতে বলে। ৪/৫ দিন পরে অভিযোগকারী ও তার মামীর সাথে দেখা করে অভিযুক্ত জসিম উদ্দিন। কথাবার্তার এক পর্যায়ে অভিযুক্ত বলেন, আপনা-আপনি কোন চাকুরী পাওয়া যায় না। চাকুরী পেতে হলে অফিসের স্টাফকে এক/দেড় মাসের মধ্যে ৪ লাখ টাকা ঘুষ দিতে হবে। অভিযোগকারী গরীব অসহায় পরিবারের সন্তানের পক্ষে এতো টাকা যোগাড় করা সম্ভব নই বিধায় চাকুরীর আশা ছেড়ে দিয়েছিল। এরপর অভিযুক্ত প্রায় ৬/৭ মাস পর অভিযোগকারী ও তার মামীকে মোবাইল করে টাকা যোগাড় হয়েছে কিনা জানতে চান। শেষ পর্যন্ত অভিযুক্ত মাওলানা মোহাম্মদ জসিম উদ্দিন বলেন, তার বাড়ি ও অভিযোগকারীর মামীর বাপের বাড়ি একই এলাকায় হওয়ায় ২ লাখ ৫০ হাজার টাকা ঘুষে চাকুরীর ব্যবস্থা করতে পারবেন। বাকী ১ লাখ ৫০ হাজার টাকা চাকুরী হবার পর অভিযুক্তকে পরিশোধ করতে হবে। অভিযোগকারী সরল বিশ্বাসে নিকটাত্মীয়দের কাছ থেকে ধার-দেনা করে ও মুনাফা দিয়ে টাকা সংগ্রহ করে গত ৯ জানুয়ারী এস. আলম গ্রুপের প্রধান কার্যালয়ের পাশে একটি চায়ের দোকানে ২ লাখ ৫০ হাজার টাকা অভিযুক্তকে প্রদান করেন। যার ভিডিও রেকর্ড প্রমাণ স্বরূপ অভিযোগকারীর কাছে সংরক্ষিত আছে। অভিযুক্ত জসিম উদ্দিন টাকা পাবার পর অভিযোগকারীকে ৩ মাসের মধ্যে চাকুরীর ব্যবস্থা করে দিবে বলে জানান। অন্যথায় নির্দিষ্ট সময়ের ১৫ দিন পর অভিযোগকারীকে টাকা ফেরত দিবে। নির্দিষ্ট সময় পার হবার পর অভিযুক্তের সাথে যোগাযোগ করলে বার বার সময় চান এবং চাকুরী দিবে বলে প্রতারণা করতে থাকে। অনেকদিন অপেক্ষার পর চাকুরী দিতে না পারায় টাকা ফেরত চাইলে এক সময় অভিযোগকারীর সাথে সরাসরি এমনকি মোবাইলে যোগাযোগও বন্ধ করে দেয় এবং বিভিন্নভাবে ভয়ভীতি ও হুমকি প্রদান করে।\nঅভিযোগ সূত্রে আরো জানা যায়, গত ২ জুলাই লোহাগাড়া উপজেলা পরিষদের মহিলা ভাইস চেয়ারম্যান জেসমিন আক্তার ও তাঁর প্রয়াত স্বামী মাওলানা নুরুল আবছার চৌধুরীর মধ্যস্থতায় এক বৈঠক হয়। বৈঠকে ৫ আগষ্টের মধ্যে সম্পূর্ণ টাকা পরিশোধ করবে মর্মে অঙ্গীকারনামা করেন অভিযুক্ত মাওলানা মোহাম্মদ জসিম উদ্দিন। যার ভিডিও রেকর্ড প্রমাণ স্বরূপ অভিযোগকারীর কাছে সংরক্ষিত আছে। কিন্তু নির্ধারিত সময় অতিবাহিত হলেও অভিযুক্ত টাকা পরিশোধ করতে অস্বীকার করেন। এমনকি টাকা চাইলে অভিযোগকারী ও তার মামীকে মিথ্যা মামলায় জড়ানোসহ নানা হুমকী-ধমকী দিয়ে আসছে।\nএ ব্যাপারে অভিযুক্ত মাওলানা মোহাম্মদ জসিম উদ্দিনের ব্যক্তিগত মোবাইল নাম্বারে যোগাযোগ করেও তাঁর কোন বক্তব্য পাওয়া যায়নি।\nPrevious: নিহত আইএস নেতা বাগদাদির বোন তুরস্কে আটক\nNext: লোহাগাড়ায় আইস ফ্যাক্টরী ও মুদি দোকানে ভ্রাম্যমান আদালতের অভিযান\nআর্কাইভ Select Month January 2020 (198) December 2019 (303) November 2019 (284) October 2019 (246) September 2019 (275) August 2019 (296) July 2019 (276) June 2019 (254) May 2019 (367) April 2019 (328) March 2019 (340) February 2019 (290) January 2019 (398) December 2018 (529) November 2018 (248) October 2018 (348) September 2018 (228) August 2018 (289) July 2018 (239) June 2018 (234) May 2018 (321) April 2018 (364) March 2018 (316) February 2018 (326) January 2018 (322) December 2017 (314) November 2017 (265) October 2017 (282) September 2017 (240) August 2017 (358) July 2017 (251) June 2017 (165) May 2017 (169) April 2017 (190) March 2017 (123) February 2017 (165) January 2017 (235) December 2016 (258) November 2016 (20) January 2008 (1)


শ্রদ্ধার বিয়ে! | প্রিয়দেশ\nপ্রিয়দেশ » বিনোদন » শ্রদ্ধার বিয়ে!\nশ্রদ্ধা কাপুর এখন কাজ করছেন বরুণ ধাওয়ানের সঙ্গে ‘স্ট্রিট ডান্সার থ্রিডি’ ছবিতে। শুটিং চলছে। এ ছাড়া ‘বাহুবলী’ ছবির নায়ক প্রভাসের সঙ্গে ‘সাহো’ নামের একটি ছবিতেও দেখা যাবে তাঁকে। সূত্র: ইন্ডিয়া টুডে\n← ক্রাইস্টচার্চে নিহতদের শ্রদ্ধা : নিউজিল্যান্ডের নীরবতার ঢেউ অস্ট্রেলিয়াতেও\nএকটাই অপেক্ষা সোমলতার →


Nebracin in Bengali এর ব্যবহার, ডোজ, পার্শ্বপ্রতিক্রিয়া, উপকার, বিক্রিয়া এবং সতর্কতা - Nebracin-er byabohar, dose, parshoprotikriya, upokar, bikriya abong sotorkobarta\nNebracin র ইনফরমেশন\nNebracin উপকারিতা এবং ব্যবহার ।- Nebracin Benefits & Uses in Bengali- Nebracin upokarita abong byabohar\nNebracin ডোজ এবং ব্যবহারের নিয়ম ।- Nebracin Dosage & How to Take in Bengali - Nebracin dose abong byaboharer niyom\nNebracin পার্শ্বপ্রতিক্রিয়া- Nebracin Side Effects in Bengali- Nebracin parshoprotikriya\nNebracin সংশ্লিষ্ট সতর্কবার্তা- Nebracin Related Warnings in Bengali- Nebracin sonsholisto sotorkobarta\nঅন্য ওষুধের সঙ্গে Nebracin -এর মারাত্মক বিক্রিয়া।- Severe Interaction of Nebracin with Other Drugs in Bengali- onno osudher songe Nebracin-er marattok bikriya\nNebracin কনট্রাইনডিকেশন- Nebracin Contraindications in Bengali- Nebracin kontraindication\nNebracin সম্পর্কিত প্রায়শ জিজ্ঞাস্য প্রশ্নাবলী।- Frequently asked Questions about Nebracin in Bengali- Nebracin somporkito praysho gigyasha prosnaboli\nNebracin খাদ্য এবং অ্যালকোহলের সঙ্গে Nebracin -এর বিক্রিয়া।- Nebracin Interactions with Food and Alcohol in Bengali- khaddo abong alchoholer songe Nebracin-er bikriya\nNebracin উপকারিতা এবং ব্যবহার । - Nebracin Benefits & Uses in Bengali - Nebracin upokarita abong byabohar\nনিম্নলিখিত বিষয়গুলি চিকিৎসার জন্য Nebracin ।\nNebracin ডোজ এবং ব্যবহারের নিয়ম । - Nebracin Dosage & How to Take in Bengali - Nebracin dose abong byaboharer niyom\nNebracin এর উপাদানগুলি - Nebracin Active Ingredients in Bengali - Nebracin-er upodanguli\nNebracin পার্শ্বপ্রতিক্রিয়া - Nebracin Side Effects in Bengali - Nebracin parshoprotikriya\nযখন Nebracin ব্যবহার হয়েছে তখন গবেষণায় নিম্নলিখিত পার্শ্বপ্রতিক্রিয়া দেখা গিয়েছে।\nNebracin সংশ্লিষ্ট সতর্কবার্তা - Nebracin Related Warnings in Bengali - Nebracin sonsholisto sotorkobarta\nগর্ভবতী মহিলাদের জন্য Nebracin কি নিরাপদ?\nপ্রসূতিরা বহুবিধ অসুবিধা ভোগ করছেন। সুতরাং চিকিৎসকের পরামর্শ ছাড়া Nebracin খাবেন না।\nবুকের দুধ খাওয়ানোর সময় কি Nebracin নিরাপদ?\nযে সব মায়েরা শিশুদের বুকের দুধ খাওয়াচ্ছেন তাঁরা Nebracin এর সামান্য পার্শ্বপ্রতিক্রিয়া অনুভব করতে পারেন। তাহলে তা নেওয়া বন্ধ করুন অবিলম্বে চিকিৎসকের, সঙ্গে কথা বলুন। আপনার চিকিৎসকই আপনাকে উপযুক্ত পরামর্শ দেবেন।\nকিডনির (বৃক্ক) ওপর Nebracin-এর প্রভাব কী?\nবৃক্ক এর ওপর Nebracin এর সামান্য পার্শ্বপ্রতিক্রিয়া আছে।\nলিভারের (যকৃত) ওপর Nebracin-এর প্রভাব কী?\nযকৃৎ-র সঙ্গে Nebracin এর ব্যবহার নিরাপদ।\nহার্টের (হৃদপিণ্ড) ওপর Nebracin-এর প্রভাব কী?\nহৃদয়.এর ওপর Nebracin এর কোনও পার্শ্বপ্রতিক্রিয়া নেই।\nঅন্য ওষুধের সঙ্গে Nebracin -এর মারাত্মক বিক্রিয়া। - Severe Interaction of Nebracin with Other Drugs in Bengali - onno osudher songe Nebracin-er marattok bikriya\nরোগীর ওপর মারাত্মক পার্শ্বপ্রতিক্রিয়া হতে পারে বলে নিম্নলিখিত ওষুধগুলির সঙ্গে Nebracin একযোগে নেওয়া উচিত নয়।\nNebracin কনট্রাইনডিকেশন - Nebracin Contraindications in Bengali - Nebracin kontraindication\nআপনি যদি নিম্নলিখিত কোনও রোগে আক্রান্ত হন তাহলে যতক্ষণ না আপনার চিকিৎসক আপনাকে পরামর্শ দিচ্ছেন ততক্ষণ আপনি Nebracin নেবেন না।\nNebracin সম্পর্কিত প্রায়শ জিজ্ঞাস্য প্রশ্নাবলী। - Frequently asked Questions about Nebracin in Bengali - Nebracin somporkito praysho gigyasha prosnaboli\nএই Nebracin কি অভ্যাস বা আসক্তি হয়ে ওঠে?\nনা, Nebracin-এ আসক্ত হওয়ার তথ্য নেই।\nহ্যাঁ, Nebracin গ্রহণ করে আপনি কোনও ভারী যন্ত্র চালনা করতে পারেন, কারণ এর জন্য কোনও তন্দ্রাচ্ছন্ন অবস্থার সৃষ্টি হয় না।\nহ্যাঁ, Nebracin নিরাপদ তবে চিকিৎসকের সঙ্গে পরামর্শ করে তবে খাবেন।\nNebracin খাদ্য এবং অ্যালকোহলের সঙ্গে Nebracin -এর বিক্রিয়া। - Nebracin Interactions with Food and Alcohol in Bengali - khaddo abong alchoholer songe Nebracin-er bikriya\nখাদ্যের সঙ্গে Nebracin -এর বিক্রিয়া ।\nখাদ্যের সঙ্গে Nebracin নিলে শরীরের ক্ষতি হয় না।\nআলকোহল এবং Nebracin -এর বিক্রিয়া।\nNebracin এর সঙ্গে অ্যালকোহল গ্রহণের কারণে কী প্রতিক্রিয়া দেখা দিতে পারে তার তথ্য পাওয়া যায়নি কারণ এই বিষয়ে গবেষণা হয়নি।\nNebracin র বিকল্প - Substitutes for Nebracin in Bengali\nNebracin মূল্য এবং প্যাক সাইজ । - Nebracin Price and Pack Size in Bengali - Nebracin Mulyo abong pack size\nNebracin Eye Drop ₹39.6 खरीदें\nআপনি বা আপনার পরিবারে কি কেউ Nebracin নেন? দয়া করে একটা সমীক্ষা করুন এবং অন্যদের সাহায্য করুন।\nআপনি কি ডাক্তারের পরামর্শে Nebracin ব্যবহার করেছেন?\nআপনি Nebracin এর কতটা পরিমাণ সেবন করেছেন?\nআপনি কি খাবার পরে অথবা খাবার আগে Nebracin সেবন করেন?\nআপনি কোন সময়ে Nebracin সেবন করেন?


বাংলাদেশ দলের ভবিষ্যৎ নিয়ে যা বললেন মাশরাফি !! - Ekusher Bangladesh\nHome>Sports News>বাংলাদেশ দলের ভবিষ্যৎ নিয়ে যা বললেন মাশরাফি !!\nবাংলাদেশ দলের ভবিষ্যৎ নিয়ে যা বললেন মাশরাফি !!\nJ A SuhagMarch 8, 2020\nবাংলাদেশ ক্রিকেট দলকে আজকের এই উচ্চ পর্যায়ে আনতে যে কয়জন ক্রিকেটার সামনে থেকে নেতৃত্ব দিয়েছেন তার মধ্যে মাশরাফি অন্যতম। দলের বিপর্যয়ে বহুবার জ্বলে উঠেছেন এই তারকা ক্রিকেটার। জিতিয়েছেন অনেক ম্যাচ।\nজয় দিয়ে শেষ করেছেন অধিনায়কত্ব, গড়েছেন বাংলাদেশের প্রথম অধিনায়ক হিসেবে ৫০ ওয়ানডে জয়ের রেকর্ড। তার গড়ে দেওয়া ভীতকে কোথায় দেখতে চান এমন প্রশ্ন সংবাদ সম্মেলনে অবধারিতই ছিল। মাশরাফি বলছেন জবাব দেওয়া কঠিন, তবে বিশ্বাস করেন বাংলাদেশ খেলবে আগামী বিশ্বকাপের সেমিফাইনাল।\nক্যাপ্টেন মাশরাফি বলেন, ‘এটা তো বলা আসলে কঠিন। তবে আমার বিশ্বাস পরের বিশ্বকাপে বাংলাদেশ অনেক ভালো করবে। এখন থেকেই মন বলছে। আমরা সেমিফাইনাল খেলবো এটা আমি শেষ সংবাদ সম্মেলনে বলেছিলাম। বিশ্বকাপের শেষ সংবাদ সম্মেলনে পাকিস্তানের সঙ্গে খেলার পর। সামনের বিশ্বকাপে বাংলাদেশ যার অধীনেই খেলুক, বিসিবি যার ওপরেই আস্থা রাখুক। এখন যারা তরুণ ওদের সবাই পিক টাইম থাকবে সে সময়। কোনো কারণ নেই, যেহেতু উপমহাদেশে খেলা। না খেলার কোনো কারণ দেখছি না আমি।’\nইরানের রাজধানী তেহরানে করোনায় আক্রান্ত হতে পারে ৪০ ভাগ নাগরিক !!\nজেনে নিন যে বড় ধরনের রোগের ঝুঁকি কমে কচু শাক খেলে !!\nনাসির মজায় আছে, আমার বয়ফ্রেন্ড আছে আমিও মজায় আছি – সুবাহ (ভিডিওসহ)\n‘অবশেষে বিয়ের পিঁড়িতে বসছেন নাসির’ !!\nবিশ্বের সবচেয়ে ধনী ফুটবলারদের তালিকা প্রকাশ, শীর্ষে রোনালদো !!\nবিপিএলের যে গুরুত্বপূর্ণ দায়িত্ব পেলেন রকিবুল !!\nপতিতালয়ে যাচ্ছে শিশু খদ্দের – শিশুরা হারাচ্ছে উজ্জ্বল ভবিষৎ !!\nকবরস্থান গুঁ’ড়িয়ে দিচ্ছে চীন, ধরা পড়ল স্যাটেলাইটে !!\nদাফনের প্রায় ৫ মাস পর কবর থেকে নারীর অক্ষত লাশ উদ্ধার!\nপ্রবাসীর স্ত্রী অন্তঃসত্ত্বা, যেভাবে ফেঁসে গেলেন চাচা শ্বশুর !!\nঅন্য ধর্মের মেয়ে বিয়ে করলে চীনে মুসলিমরা পাচ্ছেন ৪০০ ডলার !!\nঈদগাহের বদলে এবার ঈদের নামাজ হবে যেখানে !!\nবিশ্বখ্যাত কেমব্রিজ বিশ্ববিদ্যালয়ে শিক্ষক হিসেবে যোগ দিলেন বাংলাদেশি চিকিৎসক ডা. তাসনিম\nদেশি যে ওষুধ ব্যবহারে ৩০ করোনা রোগীর ২৮ জনই সুস্থ !!\nকরোনায় আ’ক্রান্ত সৌরভ গাঙ্গুলির পরিবারে ৩ সদস্য !!\nএবার ভ’য়ঙ্কর রূপে ধেয়ে আসছে ধুলো ঝড় !!\nকরোনায় আ’ক্রান্ত তামিমের পরিবারের চারজন !!\nগণ্ডারকে উল্টো করে ঝুলিয়ে গবেষণা, নোবেল পেলেন গবেষক\nসৌদি আরব যাওয়ার আগে অবশ্যই জেনে রাখুন !!\nদেশের ৫২টি জেলায় ছড়িয়েছে করোনা, জেনে নিন কোন জেলায় কত ??\nসৌদিতে সড়ক দু’র্ঘটনায় ২ বাংলাদেশি প্রবাসীর মৃ’ত্যু !!\nহেফাজতের বর্তমান কমিটি বিলুপ্ত ঘোষণা !!\nনিজেকে শেষ ‘নবী’ দাবিকারী পাকিস্তানি নারীর মৃত্যুদণ্ড!


ড. সাঈদ হোসেন : মিয়ানমারের আরাকান প্রদেশের বৃহত্তম মুসলিম জনগোষ্ঠী রোহিঙ্গা নামে পরিচিত। বর্তমানে বসনিয়া, চেচনিয়া, ফিলিস্তিন, ফিলিপাইনের মোরো, কাশ্মীর প্রভৃতি সমস্যার চেয়েও রোহিঙ্গা সমস্যা মুসলিম বিশ্ব তথা আন্তর্জাতিক বিশ্বের অন্যতম প্রধান ট্রাজেডি। সমস্যাটি বাংলাদেশের সাথে সরাসরি সম্পৃক্ত হয়ে পড়েছে। এ গবেষণাগ্রন্থের প্রাথমিক আলোচনায় আরাকান ও রোহিঙ্গাদের ঐতিহাসিক প্রেক্ষাপট বিশ্লেষণে প্রতীয়মান হয় যে, রোহিঙ্গাদের ইতিহাস হাজার বছরের পুরোনো। অষ্টম শতাব্দী থেকে বিভিন্ন পর্যায়ে সেখানে তাদের বসতি গড়ে উঠেছে। কৃষি, ব্যবসা, প্রশাসন, সেনাবাহিনী প্রভৃতি অঙ্গন ছাড়াও আরাকান অমাত্যসভায় তাদের ভূমিকা ছিল অনন্য। এমন কি মুসলিম অমাত্যবর্গের পৃষ্ঠপোষকতায় আরাকানে বাংলা সাহিত্যের প্রভুত বিকাশ সাধিত হয়। সুতরাং তারা ঐতিহ্যগতভাবে সেখানকার নাগরিক।\nরোহিঙ্গা সমস্যার সূচনা করে মূলত বৃটিশরা। তারা বার্মাকে স্বাধীনতা দানের পূর্বেই কৌশলে মগ-রোহিঙ্গা বিভেদ সৃষ্টি করে এবং সে সূত্র ধরেই মিয়ানমার শাসকগোষ্ঠী বিভিন্নভাবে তাদের উপর নির্যাতন চালায়। রোহিঙ্গা সমস্যা সম্পর্কে বাংলাদেশ সরকারের দৃষ্টিভঙ্গি, পত্র-পত্রিকায় প্রতিফলন ও সচেতন জনগোষ্ঠীর দৃষ্টিভঙ্গি অনুসন্ধানে প্রায় অভিন্ন মতামত পাওয়া যায় যে, রোহিঙ্গারা জন্মগত সূত্রে ঐতিহ্যগতভাবে আরাকানের নাগরিক। তাদের উপর মিয়ানমার সরকারের নির্যাতন ও নাগরিক অধিকারহরণ অমানবিক এবং মানবাধিকারের চরম লংঘন। বর্তমানে সেখানে নির্বিচারে গণহত্যা চলছে। সে প্রেক্ষাপটে ২০১৬-১৭ সালেও প্রায় আট লক্ষ রোহিঙ্গা বাংলাদেশে আশ্রয় নিয়েছে। আন্তর্জাতিক চাপের মুখে বিভিন্ন সময় মিয়ানমার বাংলাদেশে আশ্রিত রোহিঙ্গা শরণার্থীদের স্বদেশে ফেরত নিলেও মূলত তাদের নাগরিক অধিকার প্রদান করেনি। ফলে স্বদেশে ফিরে যাওয়া হাজার হাজার রোহিঙ্গা নাফ নদী পাড়ি দিয়ে পুনরায় বাংলাদেশে আসছে এবং এদেশে স্থায়ী আবাসন গড়ে তুলছে। এতে দরিদ্র জনবহুল বাংলাদেশ আর্থ-সামাজিকভাবে ক্ষতিগ্রস্ত হচ্ছে। এটা একটি আন্তর্জাতিক সমস্যা। আন্তর্জাতিক বিশ্বের সহায়তায় অতিসত্বর এর স্থায়ী সমাধান প্রয়োজন।\nড. মাহফুজুর রহমান আখন্দ রাজশাহী বিশ্ববিদ্যালয়ের ইসলামের ইতিহাস ও সংস্কৃতি বিভাগের প্রফেসর। ১৯৯৮ সাল থেকে তিনি রোহিঙ্গা ও আরাকান বিষয়ে গবেষণা করে চলেছেন। তিনিই প্রথম এ বিষয়ে এম.ফিল এবং পিএইচ.ডি ডিগ্রি অর্জন করেন। গবেষক হিসেবে তাঁর প্রকাশিত প্রায় সকল প্রবন্ধই আরাকান ও রোহিঙ্গা সমস্যাকে কেন্দ্র করে। সে অভিজ্ঞতাকে কাজে লাগিয়ে তিনি রচনা করেছেন রোহিঙ্গা সমস্যা ও বাংলাদেশ শিরোনামের গবেষণাগ্রন্থটি। রোহিঙ্গাদের ইতিহাসকেন্দ্রিক বিভিন্ন গ্রন্থের মাঝে এ গ্রন্থটি নিঃসন্দেহে একটি মাইলস্টোন। গ্রন্থটি একদিকে যেমন গবেষণার মৌলিক বিষয়গুলোকে ধারণ করেছে অন্যদিকে সাধারণ পাঠকের পাঠ উপযোগী ঝরঝরে ভাষার ব্যবহার সবাইকে আকর্ষণ করতে সক্ষম হয়েছে। রোহিঙ্গাদের সামগ্রিক ইতিহাসের পাশাপাশি রোহিঙ্গা নির্যাতনের কারণ, নির্যাতনের মর্মান্তিক ইতিহাস, আন্তর্জাতিক পরিম-লে রোহিঙ্গাদের অবস্থান এবং রোহিঙ্গা সমস্যা সমাধানে প্রয়োজনীয় পরামর্শসমূহ অত্যন্ত স্পষ্টভাবে উল্লেখ করা হয়েছে।\nসামগ্রিক বিচারে বলা যায়, রোহিঙ্গা সমস্যা ও বাংলাদেশ রোহিঙ্গা সমস্যাকেন্দ্রিক একটি মৌলিক গবেষণাগ্রন্থ হিসেবে সংগ্রহে রাখার মতো একটি বই। বইটি প্রকাশ করেছে রাজশাহীর ঐতিহ্যবাহী প্রকাশনা প্রতিষ্ঠান পরিলেখ। চাররঙা প্রচ্ছদে অফসেট কাগজে ছাপা তিনশো বারো পৃষ্ঠার চমৎকার বোর্ড বাধাইয়ের গ্রন্থটির দাম উল্লেখ করা হয়েছে ৪৫০ টাকা।\nবইটির সর্বাধিক প্রচার কামনা করি।


Bumper Business Idea|Earn Money|Business Opportunity|Business Idea: একবার অল্প টাকা বিনিয়োগ করে ১০ গুণ লাভ হতে পারে ৷ Invets low earn money too high it can be good business Idea. – News18 Bangla\nHome » Photo » business » Business Opportunity|Business Idea: চাকরির না খুঁজে একটি ছোট ঘরে এই ব্যবসা শুরু করুন ১০ গুণ রোজগারের বিশাল সুযোগ!\nBusiness Opportunity|Business Idea: চাকরির না খুঁজে একটি ছোট ঘরে এই ব্যবসা শুরু করুন ১০ গুণ রোজগারের বিশাল সুযোগ!\nBumper Business Idea|Earn Money|Business Opportunity|Business Idea: এই ব্যবসা শুরু করলেই ভাল টাকার মুখ দেখার বড় সুযোগ আসতে পারে\nবর্তমান বাজারে চাকরি না পাওয়া গেলেও একাধিক রাস্তা আছে রোজগার বৃদ্ধির ক্ষেত্রে ৷ কেননা বেশিরভাগ সময়েই দেখতে পাওয়া গিয়েছে চাকরির থেকে ব্যবসা অত্যন্ত গুরুত্বপূর্ণ ভূমিকা গ্রহণ করে রোজগারের ক্ষেত্রে (Very very unique business idea) ৷ প্রতীকী ছবি ৷\nদেশের বেশিরভাগ জায়গাতেই শীতকালে শাক সব্জির চাষ হয়ে থাকে ৷ শীতকাল এলেই মটরশুঁটি চাষ করলেই মোটা টাকা রোজগার (Havingagreat opportunity of Business) হতে পারে ৷ প্রতীকী ছবি ৷\nমটরশুঁটি চাষের মাধ্যমেই ১০ গণ লাভ হতে পারে (Invest little 10 times profit may be sured) ৷ কীভাবে ফ্রজেন মটরশুঁটি প্রস্তুত করে ব্যবসা বাণিজ্য করা যেতে পারে ৷ প্রতীকী ছবি ৷\nঅত্যন্ত ছোট ঘরেও এই ব্যবসা শুরু করে ব্যাপক পরিমাণে লাভ পাওয়া যেতে পারে ৷ বড় পরিসরে ব্যবসা করতে গেলে ৪,০০০ থেকে ৫,০০০ বর্গফুটের জায়গা অত্যন্ত জরুরি ৷ প্রতীকী ছবি ৷\nপ্রথমে ছোট পরিসরে ব্যবসা শুরু করা যেতে পারে ৷ ছোট একটা ঘরে মটর ছোলার জন্য ব্যবসা শুরু করতে সামান্য কয়েকজন কর্মী প্রয়োজন ৷ প্রতীকী ছবি ৷\nবড় পরিসরে ব্যবসা (Business Opportunity) পৌঁছলে সেক্ষেত্রে মেশিনের মাধ্যমে মটরশুঁটি খোসা ছাড়ানো যাবে ৷ বেশ কিছু লাইসেন্স প্রয়োজন ৷ বড় পরিসরে ব্যবসা করতে গেলে বড় রকমের বিজ্ঞাপনে খরচ করতে হবে ৷ প্রতীকী ছবি ৷\nএই কাজ শুরু করতে গেলে শীতকালে কৃষকদের কাছ থেকে ১০ টাকা কেজি করে মটরশুঁটি কিনতে পাওয়া যায় ৷ ২০ টাকা দিয়ে ২ কেজি মটরশুঁটি কিনে সেখান থেকে ১ কেজি মটর শুঁটি খোসা ছাড়িয়ে পাওয়া যাবে (Business Idea) ৷ প্রতীকী ছবি ৷\nতারপরে বিভিন্ন পদ্ধতিতে ১২০ টাকা কেজি মটরশুঁটি বিক্রি করা যেতে পারে ৷ সেই ফ্রজেন মটর দোকানে পৌঁছলে তার দাম ২০০ টাকা প্রতি কেজি হয়ে থাকে (Earn Money) ৷ প্রতীকী ছবি ৷\nসারা বছর ধরেই মটরের চাহিদা রয়েছে প্রতিটি মানুষের কাছেই (Business Idea) ৷ নিকটবর্তী দোকান, স্টোরেজ, ধাবাতে পৌঁছনোর পরে মোটা টাকা রোজগার হতে পারে ৷ প্রতীকী ছবি ৷\nকাজ শুরু করার পরে আসে পাশের বাজারে মটরের চাহিদা গোটা বছরে ঠিক কেমন দেখে নেওয়াটা খুবই প্রয়োজন ৷ সেই হিসাবেই ব্যবসা (Business Opportunity) শুরু করা যেতে পারে ৷ প্রতীকী ছবি ৷


শরিয়ত অনুযায়ী কোরবানীর পশুর কেমন হওয়া উচিত - The Dhaka Times\nফজিলতপূর্ণ একটি ইবাদত হলো কোরবানী\nদি ঢাকা টাইমস্ ডেস্ক ॥ এসে গেছে কোরবানী। এই সময়টিতে আমাদের অনেক অজানা বিষয়গুলো জানতে হয়। যেমন আজকের বিষয় শরিয়ত অনুযায়ী কোরবানীর পশুর কেমন হওয়া উচিত? আজ সেই বিষয়টি নিয়েই আলোচনা করা হবে।\nফজিলতপূর্ণ একটি ইবাদত হলো কোরবানী। অত্যন্ত তাৎপর্যমণ্ডিত আমল এটি। কোরবানীর সঙ্গে নিজের ভালোবাসার বৃহৎ ত্যাগও জড়িত। ইসলামী শরিয়তের দৃষ্টি থেকে যাদের সামর্থ্য রয়েছে তাদের ওপর কোরবানী করা ওয়াজিব। সামর্থ্য থাকার পরও যদি কেও কোরবানী না করে তাহলে তাদের গুনাহ হবে।\nকোরবানীর যোগ্য পশু কেমন হতে হবে\nকোরবানীর জন্য যোগ্য ৬ প্রকার পশু রয়েছে। এই ৬ প্রকার পশু হলো- গরু, মহিষ, উট, দুম্বা, ছাগল এবং ভেড়া। এইসব পশু দিয়ে কোরবানী দেওয়া জায়েজ। এইসব পশু ব্যতীত অন্য সকল পশু কোরবানীর জন্য নাজায়েজ। কোরবানী দেওয়ার জন্য ছাগল, ভেড়া এবং দুম্বার বয়স অন্তত এক বছর পূর্ণ হতে হবে। তবে ৬ মাসের ভেড়া যদি মোটাতাজা এবং দেখতে এক বছর বয়সের মতোই মনে হয় তাহলে এটি দিয়ে কোরবানী দেওয়া বৈধ। গরু-মহিষের ক্ষেত্রে পূর্ণ ২ বছর হতে হবে। উটের ক্ষেত্রে অবশ্যই ৫ বছর হতে হবে। (হিদায়া- খণ্ড: ০৪, পৃষ্ঠা: ১০৩)\nকতোজন মানুষ একত্রে একটি পশু কোরবানি করাতে পারবেন\nছাগল, ভেড়া এবং দুম্বার ক্ষেত্রে একটি পশু একজন ব্যক্তিই কোরবানী দিতে পারবেন। অংশীদার নিয়ে বা ভাগে এসব পশু কোরবানী দেওয়ার কোনো বিধান নেই। তাই এইসব পশু কোরবানীতে একাধিক ব্যক্তি অংশ নিতে পারবে না। এছাড়াও গরু, মহিষ ও উটে সর্বোচ্চ ৭ ব্যক্তি অংশ নিয়ে কোরবানী দিতে পারবেন।\nহজরত মুহাম্মদ (সা.) হাদিসে উট ও গরু-মহিষের বিষয়ে বলেছেন যে, একটি উট এবং গরু-মহিষে ৭ জন মানুষ কোরবানীর জন্য শরিক হতে পারবেন। (মুসলিম- হাদিস: ১৩১৮)\nযে সমস্যা থাকলে পশু দিয়ে কোরবানী দেওয়া যাবে না\nকোরবানীর পশুকে অবশ্যই দোষ-ত্রুটিবিহীন হতে হবে। পশুর মধ্যে যদি কোনো সমস্যা কিংবা ত্রুটি থাকে তাহলে তা দিয়ে কোরবানী দেওয়া যাবে না। সেই বিষয়গুলো তুলে ধরা হলো:\nযেমন- পশুর দৃষ্টিশক্তি না থাকা, পশুর শ্রবণ ক্ষমতা না থাকা, অত্যন্ত দুর্বল ও জীর্ণ-শীর্ণ পশু, এতোটাই লেংড়া যে জবাই করার স্থানেও হেঁটে যেতে পারবে না, লেজের অধিকাংশ অংশই কাটা, পশুর জন্মগতভাবে কান না থাকা, কানের অধিকাংশ ভাগই কাটা। পশুর গোঁড়াসহ শিং উপড়ে যাওয়া, পশুর অধিকাংশ দাঁত না থাকা, কোনো রোগের কারণে স্তনের দুধ শুকিয়ে যাওয়া, ছাগলের দুটি দুধের যে কোনো একটি কাটা এবং গরু-মহিষের ৪টি দুধের যে কোনো দুটি কাটা থাকলে।\nএই বিষয়টি থেকে এটা স্পষ্ট যে, কোরবানীর পশুকে অবশ্যই বড় ধরনের সমস্যা কিংবা ত্রুটি থেকে মুক্ত হতে হবে। বিশ্বনবী (সা.) হাদিসে বলেছেন যে, চার প্রকার পশু দিয়ে কোরবানী কখনও জায়েজ হবে না।\n১। অন্ধ- যার অন্ধত্ব একেবারে স্পষ্ট\n২। রোগাক্রান্ত- যার রোগও স্পষ্ট\n৩। পঙ্গু- যার পঙ্গুত্ব একেবারে স্পষ্ট\n৪। আহত- আহত হয়ে যার কোনো অঙ্গ ভেঙে গেছে। (ইবনে মাজাহ, হাদিস : ৩১৪৪)\nযে ধরনের সমস্যা বা ত্রুটি থাকার পরও কোরবানী দেওয়া যাবে\nপশুতে কিছু ত্রুটি থাকার পরও কোরবানী দেওয়া জায়েজ রয়েছে। পশুটি পাগল তবে সে ঠিকমতো ঘাস-পানি খায়, লেজ কিংবা কানের কিছু অংশ কাটা (অধিকাংশ অংশ রয়েছে), জন্মগতভাবেই শিং নেই, শিং রয়েছে তবে ভাঙা, ছোট কান, পশুর এক পা ভাঙা তবে বাকী তিন পা দিয়ে সে চলাফেরা করতে পারে। পশুর গায়ে চর্মরোগ, কিছু দাঁত নেই তবে অধিকাংশ দাঁতই রয়েছে, স্বভাবগত এক অণ্ডকোষ, বয়স হওয়ায় বাচ্চা জন্মদানে অক্ষম যেসব পশু, পুরুষাঙ্গ কেটে যাওয়ায় সঙ্গমেও অক্ষম। এমন ধরনের পশু কোরবানী করা যাবে বলে উল্লেখ করা হয়েছে। তথ্যসূত্র: https://www.rtvonline.com\nlike according to the Shari'ahWhat should the sacrificial animalকোরবানীর পশুর কেমন হওয়া উচিতশরিয়ত অনুযায়ী\nঅতিরিক্ত গরমে ঘাম হলে কী করবেন\nগ্রামের মানুষদের গরু চরানোর দৃশ্য


নিজের রেকর্ড ভেঙে এবার আইপিএলে দ্রুততম বল করে ফেললেন উমরান মালিক\nArijitMay 6, 2022\nইতিমধ্যেই এবার আইপিএলের গ্রুপ পর্বের বেশিরভাগ ম্যাচ হয়ে গিয়েছে। এবার আইপিএলে বেশ কয়েকজন তরুণ ভারতীয় ক্রিকেটার নজর কেড়েছেন। তবে সবচেয়ে বেশী চর্চায় উঠে এসেছেন সানরাইজার্স হায়দ্রাবাদের তরুণ জোরে বোলার উমরান মালিক।\nএবার আইপিএলে নিজের বলের গতি দিয়ে নিজের পরিচয় তৈরি করেছেন হায়দ্রাবাদের এই তরুণ বোলার। আইপিএলের শুরু থেকে লাগাতার 150 কিলোমিটার বেগে বোলিং করে চলেছেন উমরান মালিক। যার কারণে বেশ কয়েকটি সাফল্যও পেয়েছেন তিনি।\nতবে এবার সমস্ত রেকর্ড ভেঙ্গে দিলেন উমরান মালিক। গতকাল দিল্লির বিরুদ্ধে মাঠে নেমেছিল সানরাইজার্স হায়দ্রাবাদ। আর এই ম্যাচে 157 কিমি গতিবেগ বোলিং করে এবার আইপিএলে ইতিহাস সৃষ্টি করলেন উমরান মালিক। এটাই এবার আইপিএলে সবচেয়ে জোরে বল এবং আইপিএল ইতিহাসে দ্বিতীয় সর্বোচ্চ জোরে বল।\nকিছু দিন আগেই বলেছিলেন, তিনি ১৫৫ কিমি বা তার বেশি গতিতে বল করার ক্ষমতা রাখেন। তা যে নেহাৎ কথার কথা নয়, সেটা প্রমাণ করে দিলেন উমরান মালিক।\nভক্তদের জন্য সুখবর! বড়পর্দায় আবারও একসঙ্গে জুটি বাঁধছেন শাহরুখ খান আর কাজল!\nকোনও ম্যাচে না হেরেই লিগ চ্যাম্পিয়ন নাইট রাইডার্স, উচ্ছ্বসিত শাহরুখ\nমুম্বাইয়ের রাস্তায় না খেয়েই কাটতো সারা রাত, অনেক পরিশ্রমের পর আজ বলিউডের সেরা কোরিওগ্রাফার রেমো\nমধ্যরাতে হোটেল থেকে বের করে দেওয়া হল পাকিস্তানি ক্রিকেটারদের, মুখ পুড়ল ইমরান খানের


মহান আল্লাহর প্রতি ভালোবাসায় একজন আবেদের আঙ্গুল পোড়ানোর কাহিনী | আমার কথা\nবনী ইস্রাঈলের একজন আবেদ 'ইবাদাত খানায় 'ইবাদত করতেন। তাঁর প্রতি ইর্ষান্বিত হয়ে কয়েকজন লোক পতিতা নারীর কাছে গিয়ে অর্থ দিয়ে প্রলুব্ধ করলো। এক বৃষ্টিঝরা রাতে পতিতা নারী আবেদের ঘরের দরোজায় গিয়ে দরোজা নক করতে লাগলো। আবেদ উকি দিয়ে দেখলেন, একজন যুবতী নারী। তিনি কোন কথা না বলে নামায আদায় করতে লাগলেন।\nপতিতা নারী কাতরকণ্ঠে বলছিল, হে আল্লাহর বান্দা! আমাকে আশ্রয় দিন এ ঝড় বৃষ্টির রাতে আমি বিপদে পড়ে আপনার কাছে এসেছি। অবশেষে আবেদ ঘরের দরজা খুলে তাকে ভেতরে যেতে দিলেন। পতিতা নারী ঘরে প্রবেশ করেই উলঙ্গ হয়ে বিছানায় শুয়ে আবেদকে তার কাছে আসার আহ্বান জানালো। আবেদ এক নজর তাকিয়ে মুখ ফিরিয়ে নিলেন এবং নামায আদায় করতে লাগলেন। নামায শেষে তাঁর প্রবৃত্তি তাঁকে নারীর কাছে যাওয়ার জন্য প্ররোচিত করতে লাগলো। আবেদ দোযখের আগুনের কথা ভেবে প্রজ্বলিত চেরাগে একটি আঙ্গুল চেপে ধরলেন। আঙ্গুল পুড়ে গেল।\nতারপর আবার নামাযে মনোনিবেশ করলেন। নামায শেষে তাঁর প্রবৃত্তির প্ররোচনা আবার তীব্র হয়ে উঠলো। আবেদ হাতের আরেকটি আঙ্গুল আগুনে চেপে ধরে প্রবৃত্তিকে বললেন, দোযখের আগুন এ আগুনের চেয়ে উত্তপ্ত সে আগুন কি বরদাশত করতে পারবে? পতিতা নারী বিস্ময়কর এ দৃশ্য দেখে পোষাক পরিধান করলো এবং এক তীব্র চিৎকার করে শেষ নিঃশ্বাস ত্যাগ করলো। (নুজহাতুল বাছতিন, কারামাতে আওলিয়া)\nআবরাহা কর্তৃক কা’বা গৃহ ধ্বংসের পরিকল্পনা-পর্ব ৪


পটুয়াখালীতে জনগণের চলার একমাত্র একাধিক রাস্তা বন্ধ করে চলছে অবৈধ বাণিজ্য? - পটুয়াখালীতে জনগণের চলার একমাত্র একাধিক রাস্তা বন্ধ করে চলছে অবৈধ বাণিজ্য? -\nপটুয়াখালীর রাঙ্গাবালী উপজেলায় প্রবেশ পথের প্রধান প্রধান সড়কগুলো দখল করে গড়ে উঠেছে অবৈধ স-মিল।\nওই সড়কেই চলছে প্রভাবশালীদের অবৈধ কাঠ বাণিজ্য। এসব অবৈধ স-মিল মালিকদের বৈধ কাগজপত্র চেয়ে একাধিকবার নোটিশ দেয়া হলেও অনেকে তা কর্ণপাত করেনি বলে জানিয়েছেন রাঙ্গাবালী রেঞ্জ কর্মকর্তা। বৃহস্পতিবার সকাল থেকে দুপুর পর্যন্ত উপজেলার কয়েকটি স-মিল (করাত-কল) ঘুরে দেখা যায়, সড়কের দু’পাশে বড় বড় গাছের গুঁড়ি রেখে সড়ক দখল করে রেখেছে অবৈধ স-মিল ব্যবসায়ীরা। এ কারনে পথচারীসহ মটরসাইকেল, ট্রলি ও ভারী যানবাহন চলাচলে স্বাভাবিক মাত্র ব্যাহত হচ্ছে।\nকরাতকল বিধিমালা ২০১২ এর ৩ (১) ধারা মোতাবেক বিনা লাইসেন্সে করাতকল স্থাপন,পরিচালনা সম্পূর্ণ আইন পরিপন্থী ও শাস্তি যোগ্য অপরাধ। রাঙ্গাবালী রেঞ্জ অফিস সূত্রে জানা গেছে, উপজেলার ছয় ইউনিয়নে ৪৫ টি অবৈধ স-মিল গড়ে উঠেছে। যার একটারও বৈধকাগজপত্র নেই। স্থানীয়রা জানান, প্রতিদিন উপজেলার প্রধান প্রধান সড়ক দিয়ে পধচারী ও কয়েক’শ ভারী যানবাহন চলাচল করে। ওই সড়কে এলোমেলো ভাবে গাছের গুঁড়ি রাখায় দুর্ঘটনা বেড়েছে। সড়ক দুর্ঘটনা ও পথচারীদের ভোগান্তি লাঘবে প্রশাসনের হস্তক্ষেপ চান তারা।\nছোটবাইশদিয়া ইউনিয়নের ‘ভাই ভাই এন্টারপ্রাইজ’ এর মালিক আকবর প্যাদা জানান, তৎকালীন রাঙ্গাবালী রেঞ্জ কর্মকর্তাকে লাইসেন্স এর জন্য টাকা দেই। তিনি লাইসেন্স করে না দিয়ে স-মিল চালানোর জন্য পারমিট দিয়েছে। এরপওে ২০১৪ সালে ‘ভাই ভাই এন্টারপ্রাইজ’ এর যাত্রা শুরু করে। এরপরে তিনি রাঙ্গাবালী রেঞ্জ থেকে বদলি হয়ে যায়। সেই থেকেই রাঙ্গাবালী রেঞ্জ থেকে বৈধকাগজপত্র চেয়ে নোটিশ দেয়। নোটিশের পরে আমরা গিয়ে দেখা করি। তারা লাইসেন্স করার জন্য তাগিদ দেন।\nএক প্রশ্নের জবাবে তিনি বলেন, বৈধকাগজপত্র ছাড়া আরো অনেক স-মিল চলে। তাই আমরাও চালাই। কেউ কিছুই বলেনে। যখন সবারটা বন্ধ করা হবে। তখন আমাদেরটাও হবে। সড়ক দখলের কারণ হিসেবে তিনি জানান, যতটুকু পারি, ততটুকুই সেইভে রাখার চেষ্টা করি। গাছ রাখায় ভারী যানবাহন চলাচলে অসুবিদে হচ্ছে না বলেও তিনি জানান।\nনাম প্রকাশে অনিচ্ছুক এক স-মিল মালিক জানান, রেঞ্জ থেকে নোটিশ দিলে অফিসে গিয়ে দেখা করে কিছু খরচ দিয়ে আসি।\nএবং মাঝে মধ্যে তারা গাছ কেটে নেয়। রাঙ্গাবালী রেঞ্জ কর্মকর্তা মো. জাহাঙ্গীর হোসেন বলেন, ‘এক থেকে দেড় বছর ধরে স-মিল মালিকদের নোটিশ দেয়া হচ্ছে। অনেকেই কর্ণপাত করেনি। তাই অবৈধ স-মিল বন্ধে আমরা বিভাগীয় পর্যায়ে প্রতিবেদন পাঠিয়েছি। এবং ডিসি মহোদয় এর কাছে প্রতিবেদন পাঠানো হয়েছে।’উপজেলা নির্বাহী কর্মকর্তা মো. মাশফাকুর রহমান বলেন, ‘খোঁজখবর নিয়ে প্রয়োজনীয় ব্যবস্থা নেয়া হবে।’


প্রকাশিত: ১২:২৪ পিএম, ০১ জুন ২০২০\nআজ ১ জুন, গণমুখী সাংবাদিকতার দিশারী তফাজ্জল হোসেন মানিক মিয়ার ৫১তম মৃত্যুবার্ষিকী। এই নির্ভীক ও ক্ষণজন্মা সাংবাদিক ১৯৬৯ সালের এই দিনে মাত্র ৫৮ বছর বয়সে পাকিস্তানের রাওয়ালপিন্ডিতে শেষ নিশ্বাস ত্যাগ করেন। তিনি ছিলেন জাতির পিতা বঙ্গবন্ধু শেখ মুজিবুর রহমানের ঘনিষ্ঠ বন্ধু। ২০২০ সালের এই ‘মুজিববর্ষে’ তাঁকে স্মরণ ও শ্রদ্ধা জানানোর মোক্ষম সময় এসেছে। যদিও করোনাভাইরাসের মহামারিতে কোনো আনুষ্ঠানিকতা নেই; তবু তিনি সকলের কাছে উচ্চারিত একটি মহিমান্বিত নাম।\nইত্তেফাকের প্রতিষ্ঠাতা সম্পাদক তফাজ্জল হোসেন মানিক মিয়া কলাম লিখতেন ‘মোসাফির’ ছদ্মনামে। ‘রাজনৈতিক ধোঁকাবাজি’, ‘রাজনৈতিক মঞ্চ’ আর ‘রঙ্গ-মঞ্চ’ ছিল তাঁর সেই নিয়মিত কলামের শিরোনাম। তাঁর কলামের বিষয়বস্তু ছিল দেশ-বিদেশের সমকালীন প্রসঙ্গ। নির্ভীক সত্যকথন, অনন্য রাজনৈতিক দিক-নির্দেশনা আর গণমানুষের প্রতি ভালোবাসার কারণেই তিনি তৎকালে পাঠকদের মন জয় করে বর্তমান কালেও প্রাসঙ্গিক হয়ে আছেন। আজ আমরা যারা দৈনিক পত্রিকায় কলাম লিখি তারা ভিন্ন ভিন্ন রাজনৈতিক মতাদর্শ এবং বিশেষ দলের পক্ষে সরাসরি ওকালতি করে থাকি; নিরপেক্ষ কলামিস্ট নেই বললেই চলে; সেখানে ‘মোসাফির’ গণমানুষের পক্ষে কথা বলে গেছেন আমৃত্যু। পাকিস্তানি শাসকদের জেল-জুলুম, প্রকাশনা বাজেয়াপ্ত ও ইত্তেফাক বন্ধ করেও তাঁকে দমানো যায়নি। বরং তিনি ফিনিক্স পাখির মতো ভস্ম থেকে পুনরায় নবোদ্যমে পাখা মেলেছেন মুক্ত আকাশে। আগেই বলেছি, ১৯৬৯ সালের ১ জুন পাকিস্তানের রাওয়ালপিন্ডিতে এই মহতী মানবের অকাল প্রয়াণ ঘটে। তাঁর ‘রহস্যময়’ প্রয়াণ ছিল গণজোয়ারে প্লাবিত দেশের জন্য অশনিসংকেত। কারণ তাঁর লেখনি ছিল শোষিত মানুষের প্রত্যাশা, হতাশা আর প্রতিরোধের উদ্দীপন বিভাব। অর্থাৎ বাংলাদেশের ইতিহাসের সঙ্গে মানিক মিয়া অঙ্গাঙ্গিভাবে জড়িত এসত্য তাঁর লিখিত কলামগুলো পাঠ করলেই স্পষ্ট হয়। বাস্তবতা হলো তাঁর কলাম ‘মোসাফির’ না থাকলে দেশে গণ-আন্দোলন দানা বেঁধে উঠত না। ষাটের দশকে তাঁর লেখা পড়েই ছাত্ররা আন্দোলনের অনুপ্রেরণা পেয়েছিল; মানুষ রাজনীতি সচেতন হয়ে উঠেছিল। সমাজ সচেতনতা ও রাজনৈতিক দৃষ্টিভঙ্গির প্রতিফলন ঘটেছে তাঁর কলামের মধ্যে। রাজনীতি ছাড়াও তাঁর কলামে স্থান পেয়েছে অর্থনীতি, সমাজনীতি, শিক্ষা ও সংস্কৃতিসহ জীবনঘনিষ্ঠ নানান প্রসঙ্গ।\nতফাজ্জল হোসেন মানিক মিয়ার সাংবাদিকতা জীবনের সূচনা ১৯৪৭ সালে পাকিস্তান প্রতিষ্ঠার পর আবুল মনসুর আহমদের সম্পাদনায় ‘দৈনিক ইত্তেহাদ’ পত্রিকা দিয়ে। ১৯৪৮ সালে ‘দৈনিক ইত্তেহাদ’ কলকাতা থেকে ঢাকায় স্থানান্তরের ব্যাপারে চেষ্টা চালানো হয় কিন্তু পাকিস্তানি কর্তৃপক্ষের অসহযোগিতায় সে প্রচেষ্টা ছিল ব্যর্থ। ১৯৪৯ সালে মানিক মিয়া পূর্ব বাংলায় চলে আসেন। একই বছর আওয়ামী মুসলিম লীগের আত্মপ্রকাশ ঘটলে এই নতুন দলের মুখপত্র হিসেবে প্রকাশিত হয় সাপ্তাহিক ‘ইত্তেফাক’। তখন তিনি এ পত্রিকায় যোগ দেন। ১৯৪৯-৫০ সালে কেন্দ্রীয় সরকার তাঁকে তথ্য দপ্তরের ডেপুটি সেক্রেটারি হিসেবে নিয়োগও দিয়েছিল, কিন্তু তিনি তা গ্রহণ করেননি। ১৯৫১-এর ১৪ আগস্ট মানিক মিয়া সাপ্তাহিক ইত্তেফাক পত্রিকার সম্পাদনাসহ পূর্ণ দায়িত্ব গ্রহণ করেন এবং ১৯৫৩ সালে সাপ্তাহিক ‘ইত্তেফাক’ তাঁরই সম্পাদনায় দৈনিকে রূপান্তরিত হয়।\nমানিক মিয়া ছিলেন গণতান্ত্রিক রাজনীতির অন্যতম পথিকৃৎ হোসেন শহীদ সোহরাওয়ার্দীর ঘনিষ্ঠ রাজনৈতিক অনুসারী। ১৯৫৪ সালের সাধারণ নির্বাচনে মুসলিম লীগের ভরাডুবির পেছনে ইত্তেফাক সহায়ক শক্তি হিসেবে কাজ করেছিল। আর এক্ষেত্রে তাঁর কলামগুলো গুরুত্বপূর্ণ ভূমিকা রেখেছিল। কেবল কলাম নয় সামরিক আইন ভাঙা, ঐতিহাসিক ৬-দফার প্রতি অকুণ্ঠ সমর্থন এবং ইত্তেফাকে সে বিষয়ে বক্তব্য-বিবৃতি প্রকাশ করায় একাধিকবার তাঁকে কারাভোগ করতে হয়েছে। কিন্তু তাঁর দৃঢ়চিত্তের অবস্থান ছিল সবসময়ই আপসহীন। তিনি ছিলেন প্রগতিশীল ও অসাম্প্রদায়িক রাজনীতির অনুসারী। সামাজিক শোষণ ও নিপীড়ন থেকে গণমানুষের মুক্তির স্বপ্ন দেখেছিলেন আমৃত্যু। এদেশে বস্তুনিষ্ঠ ও সৎ সাংবাদিকতার এক উজ্জ্বল দৃষ্টান্ত তিনি। উপমহাদেশের দাঙ্গা ও দুর্ভিক্ষের প্রত্যক্ষ অভিজ্ঞতা তাঁর মানবিক বোধের উন্মেষ ঘটায়। ১৯৬৪ সালে ঢাকায় সাম্প্রদায়িক সংঘাত শুরু হলে তিনি দাঙ্গা প্রতিরোধে অগ্রণী ভূমিকা পালন করেন। তাঁর দেয়া ব্যানার হেডিং ‘পূর্ব পাকিস্তান রুখিয়া দাঁড়াও’ ইত্তেফাকসহ বেশ কয়েকটি দৈনিক পত্রিকায় ছাপা হয় সে সময়।\n‘সাপ্তাহিক ইত্তেফাক’ থেকেই মানিক মিয়া মোসাফির ছদ্মনামে ‘রাজনৈতিক ধোঁকাবাজি’ কলাম লিখতে শুরু করেন। কলামগুলোতে সত্য প্রকাশের দুরন্ত সাহস নিয়ে জনগণের বোধগম্য ভাষায় রাজনৈতিক বক্তব্য ব্যাখ্যা-বিশ্লেষণ করা হতো। এগুলো পরবর্তীতে আরও পরিশীলিত রূপ লাভ করে দৈনিক ইত্তেফাকের ‘রাজনৈতিক মঞ্চ’ কলামে। লেখাবাহুল্য, পাকিস্তানের রাজনৈতিক হঠকারিতা, বৈষম্য, বঞ্চনা ও বাংলা ভাষার বিরুদ্ধে আগ্রাসন তিনি শুরু থেকে আঁচ করতে পেরে ইত্তেফাকে কলাম লিখতে শুরু করেন। রাজনৈতিক ও সামাজিক দায়কে তিনি অভিন্ন ও অবিচ্ছেদ্য মনে করতেন। ‘রাজনৈতিক ধোঁকাবাজি’ নিবন্ধসমূহে মোসাফির তৎকালীন ক্ষমতাসীন মুসলিম লীগ নেতাদের কথায় ও কাজে গরমিল, বক্তব্য-বিবৃতিতে স্ব-বিরোধিতা চোখে আঙুল দিয়ে দেখিয়ে দিয়েছেন। এদেশের লোকমুখে প্রচলিত অনেক গল্প নতুন ব্যঞ্জনা পেয়েছে তাঁর লেখায়। যেমন ১৯৫২ সালের ৭ এপ্রিল প্রকাশিত ‘রাজনৈতিক ধোঁকাবাজি’র একটি অংশে ফাঁসিকাষ্ঠে মৃত্যু নিশ্চিত জানার পর জনৈক ব্রাহ্মণ-শিষ্য কর্তৃক রাজাকে বোকা বানানোর যে গল্প বর্ণিত হয়েছে তা সত্যিই অভিনব। তৎকালীন সরকারের ‘নিরাপত্তা’ আইনের যথেচ্ছ ব্যবহারকে ব্যঙ্গ করেছেন কলামিস্ট।\nজনগণের পরিচিত গল্প দিয়ে রাজনৈতিক কলাম লেখায় সেসময় মোফাফিরের লেখাগুলো দ্রুত জনপ্রিয়তা অর্জন করে। মুসলিম লীগের একচ্ছত্র আধিপত্যের যুগে জনগণের পক্ষে দাঁড়িয়ে প্রগতিশীলতার চর্চা করে জনপ্রিয় হয়েছিলেন মানিক মিয়া। যে ভাষায় ‘রাজনৈতিক ধোঁকাবাজি’ লেখা হতো সেই তীব্র-তির্যক ভাষায় দৈনিক ইত্তেফাকে ১৯৫৩ সাল থেকে কলাম লেখা শুরু করে মোসাফির তা অব্যাহত রাখেন মৃত্যুর আগ মুহূর্ত পর্যন্ত।\nএখানে কলামের বিষয়ে ছিল জনগণের অভাব, অভিযোগ, সুখ-দুঃখ, আশা-আকাঙ্ক্ষার কথা অন্যদিকে ছিল ক্ষমতাসীন পাকিস্তানি শাসকদের গণবিরোধী শক্তির স্বরূপ উন্মোচন। একইসঙ্গে তিনি আওয়ামী লীগ ও পাকিস্তান বিরোধী রাজনীতিকদের সম্পর্কে ক্ষমতাসীনদের অপপ্রচার ও কুৎসা রটনার সমুচিত জবাব দিয়েছেন। তিনি ১৯৫৪-এর সাধারণ নির্বাচনের পূর্বে গণতন্ত্র ও গণ-অধিকারের সপক্ষে জনমত গঠন করেন যেমন, তেমনি বিজয়ী যুক্তফ্রন্টের অভ্যন্তরীণ কোন্দল ও নানান ব্যর্থতা নিয়ে সমালোচনাও করেছেন। গণতন্ত্রের বৃহত্তর স্বার্থে মানিক মিয়া সোহরাওয়ার্দী সরকারকে সমর্থন করতেন। কিন্তু মোসাফির হিসেবে ‘রাজনৈতিক মঞ্চ’ কলামে তাঁর ভূমিকা সবসময় একই রকম ছিল না। তিনি তখনকার পূর্ব পাকিস্তানের আতাউর রহমান সরকারের খাদ্যনীতির কঠোর সমালোচনা করেছেন। এই সরকারের অনেক কাজের সমালোচনা করে মোসাফির যেসব কথা লিখতেন, তা অনেকের কাছে মনে হতো বিরোধী দলের বক্তব্য।\nমোসাফির কখনো একদলের বা একমতের সমর্থক হয়ে তাঁর কলাম লেখেননি। তখনকার পূর্ব বাংলার অধিকারবঞ্চিত দুঃসময়ের প্রতিকারের জন্য কলম চালিয়েছিলেন তিনি। এমনকি বাকসর্বস্ব তথাকথিত জনদরদী বাম নেতাদের স্বরূপ জনসমক্ষে তুলে ধরেছিলেন। ইত্তেফাকের বিরুদ্ধে আক্রমণ ও দলীয়ভাবে পত্রিকাটি বর্জনের হুমকির মধ্যে তিনি বলেছিলেন, ‘ইত্তেফাকের ঘাড় হইতে দলীয় রাজনীতির ভূত নামিয়া গেলে ইত্তেফাকের পক্ষে সত্যিকার স্বাধীন ও নিরপেক্ষ নীতি অনুসরণ সহজ হইবে। ইত্তেফাক যদি প্রতিযোগিতায় টিকিয়া থাকিতে না পারে তাহা হইলে কোনো দলের মুখপত্র হিশেবে বা পৃষ্ঠপোষকতায় টিকিয়া থাকিতে পারিবে না।’ এই কথার মধ্য দিয়ে আপসহীন সাংবাদিকতায় নিষ্ঠাবান মানিক মিয়াকে সহজেই চেনা যায়। তাঁর জীবনাচরণ, লেখায় এবং নীতির প্রশ্নে তিনি ছিলেন নির্দ্বন্দ্ব। আসলে কলামিস্ট মোসাফির জাতীয় স্বার্থে জনগণের অধিকার প্রতিষ্ঠার লক্ষ্যে কলম চালিয়েছিলেন; দলের স্তুতি করেননি। গণরাজনীতি করেছেন এবং গণরাজনীতির সবচাইতে বড় দলটি তার সমর্থন পেয়েছে মাত্র। একবিংশ শতাব্দীর বাস্তবতা ভিন্ন। এখনকার পত্রিকাগুলো বড় বড় ব্যবসায়ীদের পৃষ্ঠপোষকতায় বের হয়। সম্পাদকরা মানিক মিয়ার মতো নির্ভীকতা দেখাতে পারেন না; সামাজিক ব্যাধি দূর করার জন্য চেষ্টাও করেন না।\nজাতির পিতা বঙ্গবন্ধু শেখ মুজিবুর রহমান ‘আমার মানিক ভাই’ নিবন্ধে লিখেছেন- ‘রাজনীতি সম্পর্কে মানিক ভাই’র ধারণা ছিল অত্যন্ত স্পষ্ট ও স্বচ্ছ। রাতের পর রাত, দিনের পর দিন মানুষের অধিকারের বিষয় নিয়ে আমরা আলোচনা করেছি। তখন মানিক ভাই’র মাঝে এদেশ এবং দেশের মাটি ও মানুষের প্রতি যে ভালবাসা লক্ষ্য করেছি, তা আমাকে অভিভূত করেছে। মানুষের প্রতি তাঁর ভালবাসা এবং অনুভূতির প্রখরতা এত সুগভীর ছিল যে, মানুষ কি চায়, কি ভাবে- সহজেই তিনি তা বুঝতে পারতেন এবং তা’ তুলে ধরতেন লেখনীর মাধ্যমে।’ (অবিস্মরণীয় মানিক মিয়া, পৃ ৯) বঙ্গবন্ধু তাঁর কাছ থেকে অনুপ্রেরণা পেতেন, তাঁকে আস্থার জায়গা ও রাজনৈতিক দিকদর্শক মনে করতেন।\nমানিক মিয়ার রাজনৈতিক চেতনা এবং রাজনীতি সম্পৃক্ত রচনার সূচনা বলা যায় আবুল মনসুর আহমেদ সম্পাদিত ‘ইত্তেহাদ’ থেকেই। আবুল মনসুর আহমদ লিখেছেন- ‘রাজনীতিতে ছিলেন তিনি শহীদ সোহরাওয়ার্দীর সাগরিদ। তাঁরই প্রেরণায় মানিক মিয়া সরকারি চাকরিতে ইস্তফা দিয়ে রাজনীতিতে প্রবেশ করেন। সোহরাওয়ার্দীর দেশপ্রেম, রাজনৈতিক আদর্শবাদ, দুর্জয় সাহস, অমিত তেজ, বেপরোয়া ত্যাগ, স্বচ্ছ চিন্তা, সরল যুক্তি, কুশল-প্রকাশভঙ্গি এবং গণতান্ত্রিক সহিষ্ণুতা সবই তিনি আয়ত্ত করেছিলেন।’ তিনি যেকোনো বিপদের মোকাবেলা করতেন দুঃসাহসের সঙ্গে। সমাজ, রাষ্ট্র আর বৃহত্তর জনতার স্বার্থ যেখানে জড়িত- তা এমন বৃহৎ ও মহৎ বস্তু যে তার জন্য নিবেদিত হয়ে নির্যাতনও মুখ বুজে সহ্য করতেন। বিপদের ঝুঁকি নিতেন; প্রতিবাদে পিছ পা হননি কখনও। বলা হয়ে থাকে সংবাদপত্র সমাজের তাৎক্ষণিক চেহারা দেখায়; কিন্তু জাতীয় জীবনেও তার গুরুত্বপূর্ণ ভূমিকা রয়েছে একথা মানিক মিয়ার লেখনি থেকে প্রমাণ করা যায়।\nবাংলাদেশের সংবাদপত্রের ইতিহাসে নির্ভীকতার আদর্শ ও ঐতিহ্য প্রতিষ্ঠা করে গেছেন তিনি। ইত্তেফাক কর্তৃক প্রকাশিত ‘অবিস্মরণীয় মানিক মিয়া’ (১৯৯৫) গ্রন্থে মোসাফিরের ডায়েরি, বেশ কিছু ভাষণ এবং ৪৫টি কলাম সংকলিত হয়েছে। কলামের বিষয়গুলো বৈচিত্র্যপূর্ণ। ১৯৫৪ সালে দেশের রাজনৈতিক পরিস্থিতি প্রসঙ্গে গ্রামের জনৈক পাঠকের চিঠির জবাবে তিনি জনতার ঐক্যজোটের উপর গুরুত্বারোপ করে কলাম লিখেছেন। ১৯৫৫ সালে সিন্ধু প্রদেশের মন্ত্রিত্ব নিয়ে ভাঙা-গড়ার খেলা তথা পাকিস্তানের অস্বস্তিকর রাজনৈতিক পরিস্থিতির পর্যালোচনা করেছেন। ১৯৫৬ সালে নিউজপ্রিন্টের দুষ্প্রাপ্যতা ও এ বিষয়ে সরকারি শাসনযন্ত্রের একচোখা নীতির সমালোচনা করেছেন। একই বছর মিশর থেকে ইংরেজ-ফরাসি সৈন্য অপসারণ এবং এ বিষয়ে সমাজতন্ত্রী রাশিয়া ও পশ্চিমা শক্তিবর্গের ভূমিকা পর্যালোচনা করে লিখেছেন কলাম। ১৯৬৪ সালে সাম্প্রদায়িক দাঙ্গার ভয়াবহ পরিণতি ও মোহাজের সমস্যার পর্যালোচনা করেছেন। ১৯৬৯ সালে বিভিন্ন বাস্তব ঘটনার উল্লেখপূর্বক ‘রঙ্গ-মঞ্চ’ শীর্ষক কলাম লিখেছেন। এভাবে বহু সংখ্যক কলামের মধ্য দিয়ে তিনি তাঁর মৌলিক চিন্তার স্বাক্ষর রেখে গেছেন।\nকলামের মাধ্যমে স্বৈরশাসনের মুখোশ উন্মোচন করেন মানিক মিয়া। ১৯৫৭ সালে মোসাফিরের কলামে পাকিস্তানে অশুভ শক্তির উত্থান অনিবার্য বলে আশঙ্কা প্রকাশ করা হয়েছিল। সেই আশঙ্কা ১৯৫৮ সালেই সঠিক প্রমাণিত হয়। এজন্য অত্যাচারী শাসকচক্র তাঁর লেখা সহ্য করতে পারেনি। ১৯৫৮ সালের আইয়ুব খানের মার্শাল ল’ জারি হলে কড়া বিধি-নিষেধের কারণে সংবাদপত্র এক ধরনের চাপে পড়ে যায়। কিন্তু এসময় মানিক মিয়া মোসাফির ছদ্মনামে তাঁর নিজস্ব কলাম ‘রঙ্গ-মঞ্চ’-এ ১৭ অক্টোবর কৌশল করে লিখেছেন- ‘যে কোনো দেশের সামরিক বাহিনীকে স্থায়ীভাবে শাসনকার্য পরিচালনার দায়িত্ব অর্পণ করা হইলে তাদের নিজস্ব দায়িত্ব পালনে অর্থাৎ দেশরক্ষা ব্যবস্থায় শৈথিল্যের ভাব দেখা দিতে পারে। কারণ একই লোক বা সংস্থার পক্ষে দুইটি বিরাট দায়িত্ব অনির্দিষ্টকালের জন্য পালন করা কষ্টসাধ্য হইয়া পড়িবার কথা। ... দেশের সংহতি ও শাসনকার্য পরিচালনা বিপন্ন হইয়া পড়ায় বর্তমানে সামরিক বাহিনী শাসনকার্য পরিচালনার দায়িত্ব গ্রহণে বাধ্য হইয়াছেন বটে, দেশে স্বাভাবিক অবস্থা ফিরাইয়া আনিবার জন্য যে বর্তমান শাসকরাই সচেষ্ট হইবেন তাহা একান্তভাবে স্বাভাবিক এবং স্বাভাবিক অবস্থা ফিরিয়া আসিলেই যে তাঁহারা সামরিক শাসন প্রত্যাহার করিয়া লইবেন, তাহাও নিঃসন্দেহ।’ এভাবে তাঁর কলামে সুকৌশলে সামরিক শাসনের সমালোচনা আরম্ভ করা হলে ওই অভিযোগে তিনি ১৯৫৯ সালে ২৮ সেপ্টেম্বর গ্রেফতার হন।\nঅন্যদিকে বন্যা মোকাবেলায় ব্যর্থ হলে মুসলীম লীগ সরকারের সমালোচনা করেছেন এভাবে, ‘আমেরিকা টেনেলি নদীর বাঁধ নির্মাণ করিয়া দেশের সম্পদকে পূর্ণ ব্যবহার করিয়া শুধু বন্যা রোধ করে নাই বিদ্যুৎ উৎপাদনে এবং জমির ফলন বৃদ্ধি করিয়া দেশের সম্পদকে পূর্ণ ব্যবহার করিয়া আজ এতো বড় প্রতিপত্তিশালী রাষ্ট্রে পরিণত হইয়াছে। সেখানে গডের দুর্নাম কেউ শোনে না। আর আমরা যারা আল্লার খাশ বান্দা বলিয়া দাবি করি, তাদের এখানে দোষগুলি সব আল্লার, ভালো যেটুক, সেটুকু মুসলিম লীগের।... ব্যর্থতার বোঝা আল্লার ঘাড়ে আর ব্যর্থতার প্রতিবাদ করিলে আল্লার বান্দার উপর নামিয়া আসে ‘নিরাপত্তা আইন’ এইতো লীগের খেলা! আমি বিশ্বাস করি, পাকিস্তানে কোনো যোগ্য জনকল্যাণকর গণ-সরকার প্রতিষ্ঠিত হইলে এক বছরের মধ্যে প্রকৃতির এই ধ্বংসলীলা হইতে দেশকে রক্ষা করা যাইতে পারে।’\nরাজনৈতিক দর্শন থাকার কারণে তিনি লিখেছেন- ‘মনে করিয়াছিলাম জনাব আলী গণতন্ত্রের পীঠভূমি মার্কিন রাজ্যফেরত; তিনি সসম্মানে সরিয়া দাঁড়াইবেন। ও-বাবা! সরিয়া দাঁড়ানো তো দূরের কথা তারা যে সার্বভৌম, অমরশীল এই জবর-থিওরি কপচাইতে শুরু করিলেন, নির্বাচনে শোচনীয়ভাবে পরাজিত হইয়াও তারা দুর্বল হইবার পরিবর্তে আরো যেন সবল হইয়া পড়িলেন। আইনের কী মারপ্যাঁচ। জনসাধারণের ভোট না পাইয়াও সর্বশক্তিমান। তা হইলে আর ভোটের জন্য মাঠে-ঘাটে দৌড়া-দৌড়ি করে কোন আহম্মক।’- সমকালীন প্রসঙ্গ হলেও চিরায়ত বক্তব্য এটি।\nজাতির পথ নির্দেশদাতা ছিলেন মানিক মিয়া ওরফে মোসাফির নামক কলামিস্ট। এই কলামিস্টের একটি রাজনৈতিক দর্শন ছিল যদিও তিনি রাজনীতির মাঠে ছিলেন না। সেই দর্শন ছিল গণতন্ত্র ও স্বাধিকার অর্জনের আত্মত্যাগের দর্শন। তাঁর লিখিত কলামগুলো পড়লে দেখা যায়, তিনি সংবাদপত্রের সামাজিক দায়বদ্ধতায় বিশ্বাসী ছিলেন। তিনি নীতি ও আদর্শ চেতনা দ্বারা পরিচালিত হতেন। তাঁর নিরপেক্ষ, মানবিক ও উদারদৃষ্টিভঙ্গি এবং অন্যায়ের প্রতিবাদ ছিল এদেশে সামাজিক ও অর্থনৈতিক সাম্য প্রতিষ্ঠার স্বপ্নে তাড়িত।